O Centru - Centar za primenjene evropske studije\nCentar za primenjene evropske studije – CPES je nezavisna istraživačka organizacija osnovana 2006. godine sa ciljem da se bavi istraživanjem razvoja i politika Evropske unije i njihovim konsekvencama na izgradnju institucionalne arhitekture Srbije u kontekstu njenog približavanja EU.\nU uverenju da je evropska budućnost Srbije najbolja razvojna opcija za Srbiju i njene građane, CPES neguje visok stepen nezavisnosti i okuplja istraživače koji se bave različitim aspektima evropeizacije i razvojnim politikama zasnovanim na evropskim vrednostima i normama.\nJasna Filipović, direktorka Centra\nSanja Đurković, koordinatorka programa\nIgor Davidović, koordinator programa\nBiljana Petrik, administrativno-finansijski asistent\nOPŠTI CILJEVI CENTRA SU:\nosiguravanje primene evropskih standarda i normi pri oblikovanju institucionalnih aranžmana i usvajanju javnih politika Srbije\npribližavanje Srbije EU i osiguravanje održivog i kontinuiranog ekonomskog rasta i demokratskog razvoja saglasno evropskim vrednostima i principima, kao i u skladu sa standardima formulisanim u Acquis communautaire;\njačanje i stabilizacija društvenog konsenzusa o potrebi proevropskog i demokratskog razvoja Srbije u interesu svih njenih građana;\njačanje policy zajednice u Srbiji i promocija policy pristupa u naučnim istraživanjima naročito u oblasti evropskih studija.\nRADI OSTVARIVANJA DEFINISANIH CILJEVA, CENTAR:\nosmišljava, sprovodi i promoviše istraživačke projekte iz oblasti primenjenih evropskih studija s ciljem da pokrene javnu debatu i ubrza procese donošenja odluka;\nsprovodi monitoring u oblastima koje su relevantne za proces pridruživanja Srbije EU i izveštava stručnu i širu javnost o stanju i procesu započetih reformi;\norganizuje tematske okrugle stolove, radionice, konferencije i druge oblike okupljanja aktera procesa evropeizacije s ciljem da podstakne javne debate u relevantnim oblastima i stvori javni prostor za sučeljavanje i usaglašavanje različitih interesa;\nkreira policy predloge i sprovodi inicijative javnog zagovaranja (advocacy), kako prema relevantnim nacionalnim institucijama, tako i prema institucijama EU i državama članicama EU.\nProgrami Centra su:\nProgram Forum JAVNA STVAR formiran je 2013. godine kao mehanizam dijaloga sa policy zajednicom. Osmišljen je kako bi se promovisao koncept kontinuirane rasprave po određenim temama, podsticala provera kvaliteta istraživanja i dokumenata, generisala kritična masa organizacija civilnog društva, think-tankova, stručnjaka i novinara koji su posvećeni bavljenju određenim pitanjima vezanim za procese integracije Srbije u EU i uspostavio dijalog između njih.\nForum JAVNA STVAR je direktno povezan sa ostalim programima jer omogućava razmenu mišljenja i stavova na temu koja je unapred definisana u skladu sa ciljevima programa, odnosno projekta. Radi se o tematskim debatama, analizi, uključivanju stručne javnosti u pripremu brifova, policy papera, drugim rečima svega onoga iz čega sledi završna studija sa preporukama.\nTakođe, jedna od važnih funkcija Foruma je FORMIRANJE ZAJEDNICE. Kao što je već navedeno, jedan od identifikovanih problema je nedostatak policy zajednice u Srbiji. Zajednica ljudi posvećenih istom široko postavljenom cilju, kao što je to na primer evropeizacija Srbije, je ono što je vrednost koja nedostaje u Srbiji na isti način na koji nedostaje i JAVNOST u klasičnom smislu reči. Forum na taj način donekle kombinuje saznajnu i aktivističku komponentu dajući joj teorijsko utemeljenje.\nKONSOLIDACIJA POLITIKE PROŠIRENJA je program koji je započet 2013. godine kada je u okviru EU primećena tendencija posmatranja Srbije i regiona kao prvenstveno bezbednosnog pitanja, a ne kao pitanja proširenja. Ovakvo pomeranje fokusa EU sa proširenja na stabilizaciju i rešavanje pitanja bezbednosti je dovelo i do sve veće diskrepance između komunitarane politke Proširenja i Zajedničke spoljne i bezbednosne politike EU, koja je opterećena sopstvenim strukturnim problemima. Dodatno ukidanje posebnog komesarijata za proširenje unutar Komisije EU i njegovo spajanje sa komesarijatom za susedske politike ide na ruku postepenog izjednačavanja ciljeva i svrhe dve politike EU. U političkom i kolokvijalnom govoru u krugovima EU sve češće se politika proširenja pominje kao „susedska politika“.\nPoslednjih godina EU je posvetila pažnju ovim problemima kroz Berlinski proces od 2014. te kroz svoju strategiju proširenja na Zapadni Balkan. Imajući u vidu novu strategiju proširenja Evropske unije koju je Komisija predložila 6. februara 2018. godine, i u kojoj je jasno navedeno da postoje važni bilateralni sporovi između zemalja regiona koji treba da budu rešeni, da EU neće pristati da uveze te sporove i nestabilnost koju bi oni mogli da donesu i da konačna i obavezujuća rešenja moraju biti nađena urgentno i primenjena pre nego što se neka zemlja pridruži, CPES će detaljnije analizirati ove sporove u koje je uključena Srbija i pokušati da istraži moguće trase njihovih rešavanja i u kontekstu evrointegracija.\nStrategija takođe sugeriše važnost razumevanja međuzavisnosti društava na Zapadnom Balkanu tj. odmak od usko shvaćenih nacionalnih interesa. Imajući u vidu ubrzanje pitanja odnosa između Beograda i Prištine koje se odigrava poslednjih nekoliko meseci te da je većina mera podrške integraciji regiona najavljena za 2018-2019, jasno je da je rešavanje bilateralnih sporova naglašeno kao ključni segment političkih merila pristupanja za naredni kratki i srednji rok. CPES će i u narednom periodu nastaviti da ovoj temi pridaje najveći mogući istraživački značaj.


"Ne znam zašto je uhapšen Ejup Ganić" - Klix.ba\n"Ne znam zašto je uhapšen Ejup Ganić"\n1.3.2010. u 19:58\nBritanska policija ponovno je u Londonu zadržala ratnog člana predsjedništva BiH Ejupa Ganića i sprovela ga nadležnomu sudu, izjavio je za Hinu državni ministar sigurnosti BiH Bariša Čolak.\nBariša Čolak je rekao da ne zna zašto je Ganić uhapšen i da ne može komentirati mogući zahtjev Srbije za njegovo izručenje.\n"Ja takvu informaciju jednostavno nemam", dodao je.\nMinistrica pravde Srbije Snežana Malović izjavila je Tanjugu da je bivši član Predsjedništva Bosne i Hercegovine Ejup Ganić uhapšen u nedjelju uvečer na londonskom aerodromu Heathrow na temelju potjernice koju je za njim izdao beogradski Interpol.\n"Ministarstvo pravde će nadležnim tijelima Velike Britanije ujutro uputiti molbu za ekstradiciju Ganića Srbiji", najavila je ministrica pravde.\nOna je precizirala da je londonski Interpol o Ganićevim hapšenju obavijestio Interpol Srbije.\nMUP Srbije je početkom 2009. godine, po nalogu istražnog suca, raspisao potjernice za 19 osoba iz BiH, među kojima su članovi ratnog Predsjedništva BiH Ejup Ganić i Stjepan Kljuić, zbog napada na kolonu JNA u Dobrovoljačkoj ulici u Sarajevu maja 1992. godine.\n"Prizivanje Dejtona dva - poigravanje sa BiH"\n01.03.2010. u 20:44\nEjup Ganić uhapšen na aerodromu, oduzet mu pasoš\n01.03.2010. u 19:31


Obustavljen saobraćaj na putu M17 Rajlovac-Stup – Haber.ba\nObustavljen saobraćaj na putu M17 Rajlovac-Stup\nZbog saobraćajne nesreće na autoputu A-1 Sarajevo-Zenica, u blizini naplatnog mjesta Papratnica, usporeno je saobraćanje.\nZbog sanacije klizišta na lokalitetu Treševine, dionica Sarajevo sjever – Sarajevo zapad (desna strana po stacionaži), usporeno je saobraćanje.\nPovećana je opasnost od odrona zemlje ili kamenja na dionicama koje vode kroz usjeke, kao i preko planinskih prevoja, a posebno na putnim pravcima: Sarajevo-Foča, Bihać-Bosanska Krupa, Konjic-Mostar, Jajce-Banja Luka, Bugojno-Novi Travnik, Rogatica-Višegrad i Turbe-Karanovac.\nNa magistralnom putu M-14.1 Bosanska Gradiška-Bosanska Dubica u mjestu Gašnica, nakon djelimičnog povlačenja vode sa kolovoza, sva vozila saobraćaju naizmjenično, jednom trakom.\nZa teretna vozila preko 3,5 t saobraćaj je obustavljen na magistralnom putu M-14.1 Bosanski Brod-Velika Brusnica, kao i na regionalnom putu R-419 Rakitno-Blidinje.\nIz BIHAMK-a napominju vozače da je posjedovanje zimske opreme, bez obzira na vremenske uslove, zakonski obavezno do 15.04.\nHoroskop tokom Marsa u Vodoliji: Šta očekuje svaki znak od 31. marta do 14. maja 2020.\nEvo kako će Mars u Vodoliji uticati na svaki horoskopski znak.\nDirektorica Sokolović-Begić pozdravila je dosadašnju dobru suradnju ističući kako se nada da će i...\nHoroskop / Venera u Blizancima od 3. aprila do 7. avgusta donosi pojačanu potrebu za neobaveznim flertom\nVenera u znak Blizanaca prelazi krajem nedjelje, trećeg aprila i ovdje će boraviti do...


Ministar privrede u Vladi Kantona Sarajevo, Adnan Delić, zvanično pristupio Narodu i Pravdi – Narod i Pravda\nPodsjećamo, Adnan Delić je u januaru prošle godine imenovan za ministra privrede u Vladi Kantona Sarajevo, gdje je djelovao kao nestranački kadar na prijedlog Naroda i Pravde. Delić je tokom svog djelovanja imao punu podršku u radu od strane Naroda i Pravde, a ovim činom pristupanja je odlučio u potpunosti pružiti podršku razvoju naše političke organizacije.\n„Prije dvije godine bio sam nezavisni kandidat za načelnika općine Novi Grad kojeg su podržale tada stranke „Četvorke“, a potom sam na prijedlog Naroda i Pravde imenovan kao nestranački kadar u Ministarstvo privrede i na toj prilici da počnem graditi svoju političku karijeru sam neizmjerno zahvalan. Od samog početka cijenio sam i poštovao ideju koju vrednuje Narod i Pravda tako da je moje zvanično pristupanje stranci dodatna mogućnost djelovanja kroz strukturu stranke. Naš predsjednik stalno ponavlja da u Narodu i Pravdi članska karta ne igra ulogu u biranju kadrova na odgovorne pozicije i ja sam jedan od mnogih koji je živi dokaz da je to tačno. Više od dvije godine imao sam punu podršku stranke, bez obzira što nisam bio član. Sada osjećam potrebu da opredjeljenje i pripadnost ideji, viziji i misiji Naroda i Pravde zvanično i prihvatim, te obznanim javnosti. Mnogi mediji i dobar dio javnosti odavno me percipira kao člana Naroda i Pravde, tako da ovo i nije neko iznenađenje, jer zaista sam se uvjerio da dijelimo iste vrijednosti”, kazao je, nakon pristupanja Narodu i Pravdi, ministar privrede Kantona Sarajevo Adnan Delić.\nMinistar Delić napomenuo je i da je on najmlađi član Vlade Kantona Sarajevo, te da je to jedan od mnogih primjera da je Narod i Pravda doista opravdala i djelima pokazala svoje opredjeljenje da mladima da priliku.\n„Velika većina nas kojima je Narod i Pravda ukazala povjerenje i emanet javnih funkcija je prvi put u politici i u javnoj upravi i to povjerenje koje su nam dali za nas je vjetar u leđa da se trudimo da to opravdamo i dokažemo da mladi znaju, mogu i hoće, samo ako im se da prilika. Na kraju, želim istaknuti da nikad ranije nisam bio član ni jedne političke stranke i vjerujem da ću ostati na ovom broju“, zaključio je ministar.\nPredsjednik Naroda i Pravde Elmedin Konaković iskazao je svoje zadovoljstvo zvaničnim ulaskom u NiP jednog takvog kadra kakav je Adnan Delić. „Naše povjerenje u Adnana Delića kao kandidata za načelnika općine Novi Grad, a posebno kao ministra privrede u Vladi Kantona Sarajevo, bilo je veliko od samog početka, a saradnja na zaista visokom nivou, bez obzira što nije bio član naše političke organizacije. U tom smislu nema suštinske promjene u našim odnosima, ali nam na simboličnoj razini znači da je jedan takav kvalitetan čovjek i kadar prepoznao Narod i Pravdu kao svoju opciju i političku kuću. Siguran sam da će se brzo uklopiti u strukture naše organizacije, slijedom dosadašnje saradnje to je njegov prirodni ambijent u kojem nemam sumnje da će se odlično snaći kao i u dosadašnjim ulogama.“\nPredsjednik Kantonalne organizacije NiP Sarajevo Elvedin Okerić naglasio je da se organizacija Naroda i Pravde u Kantonu Sarajevo kontinuirano razvija, a dolazak ministra Delića u redove NiP-a smatra velikim pojačanjem. „Kao predsjedavajući Skupštine Kantona Sarajevo već skoro godinu i po dana usko sarađujem s ministrom Adnanom Delićem i iz prve ruke znam o kakvom se posvećenom i vrijednom čovjeku radi. I privrednici i šira javnost u Kantonu Sarajevo zasigurno su primijetili jednu novu energiju koju je ministar Delić unio i u rad Ministarstva privrede i kao doprinos radu cijele Vlade KS. O njemu najbolje govore njegovi ministarski rezultati, koje je u kratkom periodu ostvario. Zaista se radujem nastavku saradnje.“, kazao je Okerić.\n„Predstavlja mi izuzetnu čast i zadovoljstvo što je jedan od najboljih ministara u Vladi KS odlučio pristupiti Narodu i Pravdi. S obzirom na to da je nastanjen u općini Novi Grad, time mi je kao predsjedniku općinske organizacije ovo pristupanje još veća satisfkacija. Očekujemo da će kao član umnogome doprinijeti radu naše općinske organizacije. Stoga, u ime Općinske organizacije Narod i Pravda Novi Grad Sarajevo i u moje lično ime, želim mu izraziti srdačnu dobrodošlicu“, izjavio je Muamer Durić, presjednik općinske organizacije Narod i Pravda Novi Grad Sarajevo.


Evropa bi mogla da izgubi do 59 miliona radnih mesta zbog korone - Sputnjik Srbija\n21:00 22.04.2020 Preuzmite kraći link\nNezaposlenost u Evropi mogla bi u narednim mesecima gotovo da se udvostruči, upozoravaju iz te konsultantske kuće i predviđaju da će stopa nezaposlenosti u 27-članoj Evropskoj uniji najviši nivo dostići ove godine, od 7,6 odsto.\nIstovremeno, povratak na predkrizni period predviđaju u četvrtom tromesečju sledeće godine.\nLošiji scenario predviđa vrhunac nezaposlenosti u 2021., iskazan stopom od 11,2 odsto, i njen povratak na predkrizni nivo tek 2024. godine.\nNezaposlenost u evrozoni pala je u februaru na 7,3 posto, što je najniži nivo za 12 godina, da bi u martu vlade širom Evrope počele da uvode mere kako bi suzbile pandemiju. Ukupno bi u Evropi bilo ugroženo 59 miliona radnih mesta zbog trajnih otkaza, nižih plata i skraćenog radnog vremena, ističu konsultanti.\nPolovina ugroženih radnih mesta otpada na sektore direktne prodaje, ugostiteljstva i građevinarstva.\nU evropskoj veleprodaji i maloprodaji moglo bi biti ugroženo 14,6 miliona radnih mesta, u ugostiteljstvu i hotelijerstvu 8,4 miliona, a u sektoru zabave i kulture 1,7 miliona,\nU „Mekinsiju“ napominju da će posledice varirati među demografskim grupama i industrijskim sektorima.\n„Gubitak radnih mesta biće tragedija na nivou pojedinaca, a za ekonomiju će biti vrlo bolna“, zaključuju u toj konsultantskoj kući.\nNjihovo istraživanje ističe i blisku vezu između nivoa obrazovanja i kratkoročnog rizika za radna mesta, što bi, kako ukazuju, „moglo dodatno produbiti društvenu nejednakost“, prenosi portal „Buka“.\nEvropska komisija predložila je početkom meseca plan za subvencionisanje palata kako bi se poslodavci podstakli da skrate radno vreme radnika umesto da im daju otkaz.\nBrisel očekuje da će EU ove godine ući u duboku recesiju zbog pandemije virusa korona budući da su aktivnosti gotovo zamrle pod uticajem mera suzbijanja zaraze, napominje Rojters.\nkoronavirus, virus korona, radna mesta, Evropa


Ministar zaštite životne sredine u Vladi Republike Srbije, Goran Trivan, razgovarao je sa ministrom održivog razvoja i turizma Crne Gore, Pavlom Radulovićem,\no aktuelnim ekološkim temama od regionalnog i međunarodnog značaja.\nSastanak dvojice ministara na marginama ministarske konferencije u okviru mehanizma saradnje Kine i zemalja centralne i istočne Evrope “16+1”, pod nazivom "Zadužbina budućnosti”, koja se od 19. do 21. septembra održava u Podgorici, protekao je u prijateljskoj i otvorenoj atmosferi.\nBilo je reči o aktuelnim ekološkim temama koje su ne samo od nacionalnog, već i šireg, regionalnog i međunarodnog značaja, budući da zaštita životne sredine ne poznaje granice.\nTrivan je, izrazivši zadovoljstvo time što je Crna Gora, sa kojom Srbija neguje prijateljske odnose, domaćin tako značajnog mehanizma saradnje zemalja centralne i istočne Evrope sa Kinom, istakao da dve zemlje zajedničkim delovanjem mogu doprineti unapređenju saradnje zemalja članica mehanizma "16+1" u ovoj oblasti.\nKonferencija posvećena brojnim pitanjima iz oblasti zaštite životne sredine, održivog razvoja i razvoja “pametnih” gradova, istovremeno predstavlja priliku za razmenu iskustava i za dogovore o saradnji u toj oblasti, a što doprinosi jačanju bilateralnih odnosa, ali i realizaciji regionalnih i međunarodnih inicijativa, koje su u interesu svih građana, istakao je Trivan.\nPrema njegovim rečima, pošumljavanje kao jedan od najefikasnijih metoda, a svakako najjeftiniji i najbrži način borbe protiv klimatskih promena, može biti jedan od prvih narednih zajedničkih projekata, i Srbija izražava punu spremnost da pokrene ove zajedničke aktivnosti u regionu.\nRadulović je ukazao na značaj zajedničkih aktivnosti na jačanju svesti građana o zaštiti životne sredine, i izrazio spremnost za pomoć Srbiji na njenom evropskom putu, prenošenjem iskustava svoje zemlje kada je reč o oblasti životne sredine.\nMinistri su postigli dogovor o tome da u narednom periodu eksperti iz Srbije posete Crnu Goru, u vezi sa upravljanjem otpadom i otpadnim vodama.\nNa sastanku je dogovoreno dalje razvijanje saradnje dveju zemalja u oblasti zaštite životne sredine i zajedničko učešće u regionalnim i međunarodnim inicijativama.\nRadulović je prihvatio inicijativu Trivana da se intenzivira saradnja Srbije, Crne Gore i Republike Srpske na zaštiti životne sredine i prirode područja u slivu reke Drine, navodi se u saopštenju Ministarstva zaštite životne sredine.


Nema troškova za građane zbog novih imena ulica – RADIO TELEVIZIJA BOR\nNema troškova za građane zbog novih imena ulica\nBOR – Predlogom odluke o imenima ulica i trgova u Boru, koja je posle usvajanja na sednici Gradskog veća ušla u skupštinsku proceduru, predviđeno je da više od 500 ulica u gradskim i seoskim mesnim zajednicama dobije nazive, dok postojeći nazivi neće biti menjani.\nPredlozi građana i predstavnika mesnih zajednica, na osnovu kojih je formirana odluka, prikupljani su prošle godine i upućeni nadležnom ministarstvu i Republičkom geodetskom zavodu na razmatranje. Oni su dali nekoliko primedbi, koje se nisu odnosile na imena ličnosti ili događaja po kojima su određeni nazivi ulica, već su bili formalne prirode i one su otklonjene, kaže Slobodan Jovanović, predsednik Komisije za davanje naziva ulicama i trgovima.\nS obzirom na to da se formiranje adresnog imenika radi na celoj teritoriji Srbije, građani koji žive u ulicama koje dobijaju nova imena, neće imati dodatne troškove za zamenu ličnih dokumenata, rečeno je ranije u Vladi Republike Srbije.\nTags: adresni registar, Bor, grad bor, nazivi trgova, nazivi ulica, nove adrese\nPrevious U ovoj godini u planu 50 novih preduzetničkih radnji\nNext Prve intervencije borskih komunalaca


Santa Klara rasterećena, Maritimo nije\nIzvor: MozzartSport.com, 03.Jul.2020, 15:36\nZona ispadanja samo četiri boda daleko od tima sa Madeire\nSastanak timova koji nisu daleko jedan od drugog na tabeli, ali imaju veliku razliku u bodovima obeležiće dan u Portugaliji. I dok Santa Klara može da bude rasterećana i bez opterećenja uđe u meč, takva situacija nije u Maritimu. Ekipi sa Madeire preti ispadanje iz lige, usled čega ne može da bude opuštena (20.15).\nPred nastavak sezone pisali smo da ako uradi apsolutno neophodno i ostvari tek neku pobedu Santa Klara bi mogla da sezonu završi u sredini tabele, i tako će i da bude. Ispadanje joj ne preti, iako je moglo da se očekuje da je čeka težak period, isključivo zato što ne igra kao domaćin na svom stadionu, u svom gradu. Santa Klara...


Dan online - Sport: Halanda na cijeni - 2019-10-13\nSport NAJVEĆI U TRCI ZA NAJTALENTOVANIJEG\nErling Haland Halanda na cijeni\nNagovijestio je sjajne mogućnosti kada je na utakmici omladinske reprezentacije Norveške protiv Hondurasa, na Svjetskom prvenstvu u Poljskoj poslednjeg dana maja, postigao devet golova u pobjedi 12:0. U seniorskoj koonkurenciji ova sezona za njega je "eksplozivna" - na 11 mečeva postigao je 18 golova i to je sasvim dovoljno da uđe u sferu interesovanja velikih klubova, onih najvećih u toj grupi. Naravno, riječ je o Erling Breut Halandu, mladom napadaču Salcburga i reprezentacije Norveške za kojeg su najozbiljnije interesovanje pokazali Real iz Madrida i Mančester Junajted - ova dva fudbalska velikana već su počela trku za novog "Princa evropskih golgetera".\nHaland je u ovoj sezoni skrenuo pažnju na sebe kada je u meču prvog kola grupne faze Lige šampiona het trikom pomogao prvaku Austrije da ostvari ubjedljiv domaćinski trijumf protiv Genka (6:2).\nKako izgledaju šanse Reala i Junajteda da dovedu ovog fudbalskog dragulja?\nProdžjenjuje se da su Crveni Đavoli u blagoj prednosti za potpis talentovanog fudbalera, pošto je sa Ole Gunarom Solskjerom već sarađivao u Moldeu, kada se zapravo probio na veliku scenu. Možda bi upravo Haland sa eventualnim potpisom bio adut da se Solskjer zadrži na klupi Junajteda.\nSa druge strane, i Real ima svojih prednosti. Naime, treba reći da je agent mladog fudbalera Mino Rajola, koji je u Kraljevski klub već dovodio talentovane igrače, poput Rodriga, Vinisijusa, Martin Odegarda i Takefuse Kuba.\nHaland prema sajtu transfermarkt.com vrijedi oko 12 miliona eura, međutim, sigurno je da će Salcburg zaraditi mnogo više novca od spomenute cifre.\nTrka je počela, nova fudbalska priča je otvorena.


Lončar: Otkriveno 20 novih psihoaktivnih supstanci\n► Lončar: Otkriveno 20 novih psihoaktivnih supstanci\nMinistar zdravlja Zlatibor Lončar najavio je da će sutra biti održana prva sednica novoformirane komisije za borbu protiv narkomanije u školama na kojoj će tim sastavljen od predstavnika nadležnih ministarstava, psihologa, psihijatara razmatrati načine za suzbijanje upotrebe nakrotika među mladima.\nLončar je za RTS rekao da je utvrđeno postojanje 360 kontrolisanih psihoaktivnih supstanici, a da su međunarodne institucije u poslednjih šest meseci otkrile 20 novih.\n"Mi sve ovo radimo zato što je droga koja dolazi mnogo opasna, dovoljne su dve ili jedna tableta da se izgubi život", upozorio je Lončar.\nOn je rekao da je cilj vladine komisije da se što širi krug ljudi, a posebno dece upozna sa posledicama upotrebe narkotika i kako se postaje zavisnik.\nPrema njegovim rečima, jedan od predloga koji će komisija usvojiti je obilazak učenika srednjih škola ustanovama u kojima se leče zavisnici.\nDodao je da je jedna od ideja i da se zaposleni u klubovima i splavovima obuče za pružanje prve pomoći, jer na taj način mogu odmah da reaguju i spasu nečiji život.\n"Naš je cilj da pokažemo deci da ne moraju da konzumiraju ili probaju drogu da bi ušli u neko društvo", rekao je ministar zdravlja i dodao da je neophodno naučiti mlade da je važno da prijavljuju narko dilere i decu koja konzumiraju drogu.\nKako su preneli mediji, četvoro mladih umrlo je u poslednjih mesec dana u Srbiji zbog upotrebe narkotika.\nZlatibor Lončar /\n9.07.2018, 10:38h Ех, господо буржуји... Preporuči\n"Dodao je da je jedna od ideja i da se zaposleni u klubovima i splavovima obuče za pružanje prve pomoći, jer na taj način mogu odmah da reaguju i spasu nečiji život. "Naš je cilj da pokažemo deci da ne moraju da konzumiraju ili probaju drogu da bi ušli u neko društvo", rekao je ministar zdravlja i dodao..." ... Ех, господо буржуји - тог проклетства није никад било у МРСКОЈ ВАМ "комунистичкој диктатури", у ОМРЗНУТОМ ВАМ "Титовом социјализму"...\nPronađena droga na granici sa Mađarskom u kombiju sa Kosova\nCarinici na graničnom prelazu Horgoš, sa Mađarskom, zaplenili su u jednom kombiju sa Kosova 1,3 kilograma marihuane, saopštila je danas Uprava carina Srbije.\nU Beogradu zaplenjeno osam kilograma droge, uhapšeno petoro\nPolicija u Beogradu zaplenila je osam kilograma droge i uhapsila petoro ljudi, saopštilo je danas Ministarstvo unutrašnjih poslova.\nMUP: Nudeći bajanje i gatanje, ukrala oko 29.000 evra i 153.000 dinara\nBeogradska policija uhapsila je 39-godišnju R.N. zbog sumnje da je ukrala od jedne žene oko 29.000 evra, 153.000 dinara i 700 kanadskih dolara, saopštio je danas MUP.\nLončar: U septembru ćemo zaposliti 400 ili 500 najboljih đaka srednjih medicinskih škola\nMinistаr zdrаvljа Zlаtibor Lončаr rekao je danas, povodom početkа nаcionаlnog progrаmа zаpošljаvаnjа nаjboljih mlаdih medicinskih sestаrа i tehničаrа, da će u septembru...


Sreda , 2014-11-05 | 15:40:10\nLista “Za Bošnjake, Sandžak i muftiju” optužila je danas Republičku izbornu komisiju (RIK) da je odbacivanjem njihovog prigovora na regularnost ponovljenih izbora na tri biračka mesta u Tutinu dokazala da i “ona ima zasluge za izbornu krađu koja se dogodila u ovoj opštini”.\nNosilac liste Jahja Fehratović je na konferenciji za novinare rekao da “RIK nije dorasla ovom zadatku što se zaključuje na osnovu odbacivanja njihovog prigovora”.\n“RIK kao jedna ozbiljna institucija koja treba da vodi računa o izbornoj volji građana je ovim dokazala da ima zasluge za izbornu krađu”, rekao je Fehratović.\nOn je ponovio da je tokom poslednjeg izbornog procesa bilo organizovane krađe na tri biračka mesta u Tutinu, “zašta postoje i dokazi koji će morati ozbiljno da se razmotre”.\n“Iskoristićemo sve mehanizme da dođemo do pravde, kako bi se stalo na put političkom kriminalu i izbornoj krađi, jer postoje video snimci kao neoborivi dokazi za naše tvrdnje”, rekao je Fehratović.\nOn je ponovio stav da je “ovaj politički kriminal organizovala lista ‘Za bošnjačko jedinstvo - dr Sulejman Ugljanin’, odnosno njeni predstavnici u Tutinu, kao i pojedinci iz RIK-a, na čelu sa zamenikom predsednika Ivanom Šebekom”.\n”Naš prvi korak je podnošenje krivičnih prijava protiv svih aktera ovog političkog kriminala. Osnovnom javnom tužilaštvu u Novom Pazaru, danas su podnete prijave protiv RIK-a, radnog tela i biračkih odbora u Tutinu”, rekao je Fehratović.\nOn je istakao da je teško očekivati da do bošnjačkog jedinstva dođe sa ljudima koji su kako je rekao “svoje mandate osvojili na krađama i lopovluku”.\nPodsećamo da je lista “Za Bošnjake, Sandžak i muftiju” zatražila od RIK da poništi ponavljanje izbora u Dubovu, Koniču i Ribariću, jer je došlo do “krađe glasova uz podršku lokalne samouprave Tutina i RIK”.\nNakon ponovljenih izbora u Tutinu lista “Za bošnjačko jedinstvo - dr Sulejman Ugljanin” osvojila je 19 mandata dok je listi “Za Bošnjake, Sandžak i muftiju” pripalo 16 mandata.


Telekom Srbija - Search\nby Eduard Dinov\n05 Oct 2021, 14:56\nForum: 11. mts app konkurs 2021/22\nTopic: Pokrenuli smo 11. ciklus mts app konkursa\nPokrenuli smo 11. ciklus mts app konkursa\n1. oktobra počeo je 11. ciklus mts app konkursa za izradu aplikacija za mobilne uređaje. Očekujemo prijave timova i ideja za aplikacije do 19. novembra u 16h, a rok za postavljanje gotovih aplikacija je 28. januar 2022. u 16h. Više informacija možete pronaći na linku: https://mts.rs/Drustvena-odgovo...\n17 Mar 2021, 14:47\nForum: 10. mts app konkurs 2020/21\nTopic: Pobednici Regionalnog app izazova\nPobednici Regionalnog app izazova\nNa ovogodišnjem 4. Regionalnom app izazovu kao najbolje izdvojile su se aplikacije DreamScape, tima Augmentum iz Gimnazije „Svetozar Marković“ iz Niša, Leafy, tima Electronic Code iz Saobraćajne i elektro škole u Doboju i New View, tima Sovice iz Srednje elektrotehničke škole „Vaso Aligrudić“ iz Pod...\n18 Feb 2021, 17:17\nTopic: Pobednici jubilarnog 10. mts app konkursa\nPobednici jubilarnog 10. mts app konkursa\nPobednici jubilarnog 10. mts app konkursa su: Aplikacija „Dreamscape“, tim „Augmentum“, Gimnazija „Svetozar Marković“, Niš Aplikacija „e-help“, tim „F&A“, Gimnazija Mladenovac Aplikacija „Livecart“, tim „MemoEasy“, Gimnazija „Bora Stanković“, Niš Aplikacija „NDP“, tim „FikiCar“, Računarska gimnazija...\n26 Jan 2021, 16:17\nForum: Predaja aplikacija na 10. mts app konkursu\nTopic: Predaja gotovih radova\nRe: Predaja gotovih radova\nDodata je aplikacija gimnazije Boljaji.\nImali su problem sa internetom koji je prihvaćen.\nPredaja gotovih radova\nOvde možete postaviti aplikaciju. Prijavljeni timovi gotove aplikacije mogu postaviti na forum do 25. januara 2021. u 16h. Predaja gotovih aplikacija mora da sadrži sve elemente koji su navedeni u opštim uslovima mts app konkursa a to su: Za aplikacije u Android™ operativnom sistemu: - Potrebno je d...\n29 Oct 2020, 13:29\nTopic: Pokrenuli smo jubilarni, 10. ciklus mts app konkursa\nPokrenuli smo jubilarni, 10. ciklus mts app konkursa\nPokrenuli smo jubilarni, 10. ciklus mts app konkursa 1. oktobra pokrenuli smo 10. ciklus mts app konkursa za izradu aplikacija za mobilne uređaje. Očekujemo prijave timova i ideja do 20. novembra u 16h, a gotove aplikacije moguće je postaviti na forum do 25. januara 2021. u 16h. Više informacija mož...\n29 Jan 2020, 13:31\nForum: mts app konkurs 2019/20\nTopic: Pobednici 9. mts app konkursa\nPobednici 9. mts app konkursa\nPovodom završetka 9. mts app konkursa dodeljene su nagrade, vredni mobilni telefoni, timovima učenika koji su, prema oceni žirija, izradili najbolje aplikacije za mobilne uređaje. Timovi učenika prezentovali su aplikacije u beogradskom Startit centru, a kao najbolje izdvojile su se „FaceTrace“ iz gi...\n23 Jan 2020, 14:49\nTopic: Prezentacija aplikacija\nPrezentacija aplikacija poslatih na 9. mts app konkurs biće održana u utorak, 28. januara 2020. od 9,30 u Startit centru Beograd, ul. Savska br. 5 Raspored prezentacija: Raspored prezentacija aplikacija .docx Svaki tim ima 5 min. da objasni svrhu aplikacije i kako ona radi, a žiri ima još 2 min. za ...\nForum: Predaja aplikacija na 9. mts app konkursu\nOvde možete postaviti aplikaciju. Prijavljeni timovi gotove aplikacije predaju do 17. januara 2020. godine, do 16,00h . Predaja gotovih aplikacija mora da sadrži sve elemente koji su navedeni u opštim uslovima mts app konkursa a to su: - Za aplikacije u Android™ operativnom sistemu - Celokupan proje...\n10 Jan 2020, 10:42\nTopic: Važno obaveštenje – registrovanje na Forum\nVažno obaveštenje – registrovanje na Forum\nDa biste bili uspešno registrovani na Forum, potrebno je da pošaljete username koji ste upravo uneli, kao i naziv vašeg tima i škole koju pohađate, na adresu


Predsjedavajući Predsjedništva Bosne i Hercegovine Željko Komšić zaprijetio je da će blokirati uspostavljanje nove Vlade, odnosno Savjeta ministara BiH, poslije političkog sporazuma koji su potpisali Bakir Izetbegović, Dragan Čović i Milorad Dodik.\nKomšić, koji je trenutno i predsjedavajući Predsjedništva BiH, rekao je da neće podržati ovaj sporazum ako prije toga ne bude usvojen godišnji nacionalni plan reformi (ANP), poslije čega bi se aktivirao i Akcioni plan za članstvo u NATO. Drugim riječima, Komšić traži da se BiH u svom planu obaveže da će postati član NATO, iako je poznato da Republika Srpska ima izglasanu Rezoluciju o vojnoj neutralnosti, odnosno — prihvata saradnju sa NATO, ali ne i članstvo.\nNa pitanje zašto Komšić baš u ovom trenutku traži dopunu godišnjeg nacionalnog plana reformi i minira politički sporazum koji je rezultat dogovora tri vodeća lidera u BiH, stručnjak za bezbjednost Predrag Ćeranić kaže da je uvjeren da iza svega stoji, prije svega, sujeta Željka Komšića, jer nije bio dio ovog političkog sporazuma. S druge strane, smatra da je Komšić vjerovatno od nekoga dobio uputstvo da ovu situaciju i svoju poziciju iskoristi, kako bi BiH čvršće vezao za NATO.\nUticaj Srbije i Turske\n"Činjenice su sljedeće: do sporazuma je došlo na brzinu, pa javnost, a i svi politički akteri očito nisu bili pripremljeni na ovo, zbog čega se Komšić oseća zaobiđen u tome. Čim se dvojica od tri glavna aktera sporazuma, Dodik i Izetbegović, etiketiraju kao ’izdajnici‘, znači da se radi o kompromisu u kojem je bilo ustupaka sa obe strane“, objašnjava Ćeranić.\nOn dodaje da treba imati u vidu da je RS sigurno imala konsultacije sa Srbijom o regionalnim i globalnim kretanjima.\nNe smijemo zaboraviti, napominje naš sagovornik, da je u Sarajevu nedavno boravio i presednik Turske Redžep Tajip Erdogan, gdje je razgovarao sa Izetbegovićem.\nKomšić: Sjednica Predsjedništva o imenovanju čim se ispoštuju procedure


Sudija predložio KRATKU ZABRANU DEPORTACIJE Novaka Đokovića - Prnjavorski informativni portal\nepa09027552 Novak Djokovic of Serbia in action during his Men's singles finals match against Daniil Medvedev of Russia on Day 14 of the Australian Open Grand Slam tennis tournament at Melbourne Park in Melbourne, Australia, 21 February 2021. EPA-EFE/DEAN LEWINS AUSTRALIA AND NEW ZEALAND OUT\nSudija Entoni Keli predložio je zabranu deportacije Novaka Đokovića do subote u 16 časova, osim ako ne postoji raniji zahtjev ministarstva za njegovo udaljavanje iz Australije.\nSrpski teniser je sutra pozvan na razgovor u šest časova na mašem vremenu kako bi objasnio sve detalje vezane za slučaj. Novakovi advokati traže privremenu obustavu odluke i najavili su podnošenje žalbe do kraja dana u Australiji.\nNovakov advokat Nikolas Vud kaže da je potpuno odvojen proces koji je doveo do odluke ministra za imigraciju Aleksa Hoka, u poređenju sa prethodnom.\nČini se da nema prijedloga da se Novak Đoković večeras zadrži u imigracionom pritvoru. Vud je sugerisao da bi sudija mogao da naloži da Đoković sutra bude sa svojim advokatima da pomognu u slučaju.


Herta BSC - Arminija Bilefeld, Fudbal - Predlog tip - 09/05 2021\n[ 13 Juna, 2021 ] Tip dana: Holandija – Ukrajina: Posle dosta vremena, ponovo cvetaju “lale”! Tip Dana\n[ 12 Juna, 2021 ] Tiket dana (subota, 12.06.2021) Tiket dana\nNedelja, 09/05 - Fudbal, Nemačka, Bundesliga\n09/05Herta BSC vs Arminija Bilefeld1X2tip: 1\nPoslednji meč 32. kola nemačke Bundeslige se igra u Berlinu gde će fudbaleri Herte dočekati Arminiju Bilefeld. Duel između ova dva tima je zakazan za 18 časova.\nNakon one katastrofalne situacije sa koronavirusom kada su fudbaleri i stručni štab Herte proveli četrnaest dana u izolaciji utisak je da se situacija polako ali sigurno stablizuje kada je u pitanju ova ekipa.\nTo smo nekako najbolje videli u četvrtak, kada je u zaostalom susretu tim iz Berlina bez većih problema savladao Frajburg, a taj duel je završen rezultatom 3:0.\nInače, bio je to peti vezani meč na kom fudbaleri Herte nisu doživeli poraz, što je svakako nešto što može da raduje sve navijače ovog tima.\nKako sada stvari stoje, vrlo lako se može desiti da Arminiju iz Bilefelda naredne sezone ponovo gledamo u Cvajti.\nNaime, u ovom trenutku se ovaj tim nalazi na mestu koje vodi u niži rang, a sve to uprkos solidnim partijama u poslednje vreme.\nNaime, na pet poslednjih susreta Bilefeld je doživeo samo jedan poraz i to u prošlom kolu od Menhengladbaha, kada je bilo više nego ubedljivih 5:0. Pored toga je Arminija u tom periodu ostvarila dva trijumfa i dva remija, pa je sigurno da su ušli u pravu formu u najboljem mogućem trenutku, bez obzira na ovaj težak poraz od "ždrebaca", ali je veliko pitanje da li će sve to biti dovoljno za opstanak u najkvalitetnijem rangu nemačkog fudbala.\nHerta je u prošlom kolu demonstrirala sav svoj napadački potencijal pošto su Frajburgu na svom terenu dali tri gola, a utisak je da su mogli još toliko. Iako Arminija igra dobro u poslednje vreme, mišljenja smo da nemaju šta da traže na gostovanju kod zahuktale Herte, zbog čega vam savetujemo da odigrate 1 koji kladionica Meridianbet plaća sa kvotom 1.95.


Totenhem nesiguran pred Zvezdu, minimalac Čelsija\nIzvor: B92, 19.Okt.2019, 18:22\nFudbaleri Totenhema nastavljaju sa posrtanjima u Premijer ligi Engleske.\nFinalista prošlog ciklusa Lige šampiona nikako da uhvati željenu formu, a ovog puta, svega nekoliko dana pred duel sa Crvenom zvezdom, pevci su se jedva spasli poraza kod kuće od ekipe Votforda (1:1).\nGosti su i dalje poslednji na tabeli, ali sigurno da neće biti zadovoljni jer ih je svega nekoliko minuta delilo od trijumfa.\nIako je Totenhem imao više šansi, do izjednačujućeg gola stigao je tek u 86. minutu i to preko Dele Alija koji je iskoristio nesporazum Femenije i golmana Forstera, ukrao je loptu i izjednačio na 1:1.\nMoraće nešto da uradi Maurisio Poćetino, jer je ovo bio treći uzastopni meč u...\nSportske.net: Kako je Van la Para prolazio protiv Totenhema, može li on da bude Milojevo iznenađenje?\nMozzartSport.com: Poraz izbegli, problemi ostali: Kardinalna greška golmana u 86. spasila Totenhem bruke protiv fenjeraša (VIDEO)\nSrbijaDanas.com: NE SLUTI NA DOBRO: Noga standardnog prvotimca Zvezde izgleda JEZIVO posle starta saigrača (FOTO)


OEBS - Sputnjik Srbija\nIzbori u Ukrajini bili su konkurentni i slobodni, izjavila je šefica posmatračke misije Evropskog parlamenta Rebeka Harms.\nRusija: Izveštaj OEBS-a o izborima u Ukrajini politički obojen\nPreliminarni izveštaj OEBS-a o predsedničkim izborima u Ukrajini, iako sadrži tačan spisak svih kršenja procedura i normi, politički je obojen, izjavio je zamenik ministra inostranih poslova Rusije Aleksandar Gruško.\nOEBS o Ukrajini: Zabeleženi slučajevi koji ruše poverenje u izborni sistem\nTokom izbora u Ukrajini zabeleženi su slučajevi nepravilnog korišćenja administrativnih resursa i „kupovine“ glasova, što dovodi u pitanje kredibilitet celokupnog izbornog sistema, izjavila je šefica posmatračke misije OEBS-a Ilka Kanerva.\nZaharova: I OEBS svestan da će Kijev pribeći provokacijama\nPortparolka Ministarstva inostranih poslova Rusije Marija Zaharova izjavila je da je čak i Parlamentarna skupština OEBS-a postala svesna toga da će kijevski režim pribeći provokacijama da bi onemogućio normalno praćenje predstojećih predsedničkih izbora u Ukrajini.\nOEBS ne može da garantuje bezbednost ruskim posmatračima u Ukrajini\nParlamentarna skupština OEBS-a ne može da garantuje bezbednost ruskim posmatračima na izborima za predsednika Ukrajine, izjavio je predstavnik te organizacije Georgij Cereteli.\nRusija namerava da iskoristi pravo za posmatranje izbora u Ukrajini\nMoskva namerava da iskoristi svoje pravo da učestvuje u međunarodnom posmatranju izbora u Ukrajini, a spisak kandidata za kratkoročne posmatrače poslat je Kancelariji za ljudska prava OEBS-a, saopštilo je Ministarstvo spoljnih poslova Rusije.\nOEBS: Nema ruskih vojnika u Donbasu\nU izveštaju Specijalne posmatračke misije OEBS-a u Ukrajini ne navodi se da su zemlji prisutni ruski vojnici, izjavio je šef Misije Erturul Apakan.\nOEBS će uputiti Rusiji poziv da prati izbore u Ukrajini\nKancelarija za demokratske institucije i ljudska prava OEBS-a uskoro će na adrese 56 država ove organizacije, uključujući i Rusiju, poslati zahtev za učešće u kratkoročnoj posmatračkoj misiji na predsedničkim izborima u Ukrajini, izjavio je za Sputnjik portparol Kancelarije Tomas Rajmer.\nNovi plan za Donbas: Ukrajinizacija i čistka\nNovi OEBS-ov plan za Donbas, koji podrazumeva uvođenje zajedničke misije UN i OBES-a na toj teritoriji, nema ništa novo u sebi što već nije imao plan SAD, a čiji je glavni cilj da se Donbas postepeno vrati u okvir Ukrajine i sprovede totalna čistka aktuelne vlasti samoproglašenih Donjecke i Luganske Narodne republike, ocenjuju analitičari.\nOEBS osudio napad na novinare tokom protesta u Atini\nPredstavnik OEBS-a za slobodu medija Arlem Dezir osudio je napad ekstremističkih grupa na dopisnike i foto-reportere tokom mitinga u Atini.\nRusija očekuje od Slovačke da doprinese rešavanju sukoba u Ukrajini\nRusija očekuje da slovačko predsedavanje OEBS-om doprinese rešavanju situacije na istoku Ukrajine, izjavio je stalni predstavnik Rusije u OEBS-u Aleksandar Lukaševič.\nUkrajinska vojska pucala na dron Misije OEBS-a u Donbasu\nNa bespilotnu letelicu Specijalne posmatračke misije OEBS-a otvorena je vatra u blizini linije razgraničenja, s teritorije koja je pod kontrolom Kijeva, saopštila je pres-služba Misije OEBS-a.\nŠef srpske diplomatije Ivica Dačić rekao je da je Srbija zabrinuta da bi Albanija mogla da iskoristi poziciju predsedavajućeg OEBS-a tokom 2020. godine za promociju nezavisnosti Kosova i uključivanje njihovih predstavnika u neformalne segmente rada te organizacije.\nKijev sabotira realizaciju Minskih sporazuma\nKijev uporno sabotira sprovođenje Minskih sporazuma o rešavanju situacije u Donbasu i rešenja Normandijske četvorke (Rusija, Nemačka, Francuska i Ukrajina), izjavio je ministar spoljnih poslova Rusije Sergej Lavrov, govoreći na sastanku ministara spoljnih poslova OEBS-a.\nLavrov: Amerika uvodi Evropu u novi rizik\nNamera Sjedinjenih Američkih Država da sahrane Sporazum o likvidaciji raketa srednjeg i kratkog dometa stvara nove rizike za Evropu, izjavio je ministar spoljnih poslova Rusije Sergej Lavrov na sastanku Ministarskog saveta OEBS-a u Milanu.\nMoskva obelodanila šta očekuje od Brisela u vezi sa Kosovom\nRusija se nada da će Evropska unija od Prištine izdejstvovati implementaciju svih rezolucija UN, izjavio je ministar spoljnih poslova Rusije Sergej Lavrov na sastanku Ministarskog saveta OEBS-a.\nRusija upozorava: Žestoko ćemo reagovati na nasrtaje na naš suverenitet\nRusija će žestoko reagovati na bilo koje nasrtaje na njen suverenitet i na njenu bezbednost, izjavio je stalni predstavnik Rusije pri OEBS-u Aleksandar Lukaševič.\nRusija spremna da obnovi pregovore „2+2“ sa Amerikom\nŠef ruske diplomatije Sergej Lavrov izjavio je da je Moskva spremna da sa Vašingtonom obnovi dijalog u formatu „2+2“, koji podrazumeva da na pregovorima učestvuju i predstavnici ministarstava inostranih poslova i predstavnici ministarstava odbrane dve zemlje.


Mirnesa i Zenira izborile učešće na EP, ali nemaju novca da odu - Klix.ba\nProblemi mladih karatistkinja BiH Mirnesa i Zenira izborile učešće na EP, ali nemaju novca da odu\nProblemi mladih karatistkinja BiH\nMirnesa i Zenira izborile učešće na EP, ali nemaju novca da odu\n4.1.2013. u 09:25\nReprezentativke Bosne i Hercegovine u karateu, članice Karate kluba Mladost iz Viteza, Mirnesa i Zenira Bektaš, vrijedno treniraju i po dva puta dnevno, spremajući se za Evropsko prvenstvo u Turskoj. Ipak, njihov odlazak na ovo takmičenje je upitan jer nemaju 3.400 KM, koliko im je potrebno da otputuju u Konyju.\nMirnesa i Zenira Bektaš\nIz KK Mladost su uputili molbu svim ljudima dobre volje, nadležnim institucijama, donatorima i firmama da im pomognu da ove dvije vrijedne sportistkinje pošalju na prvenstvo na kojem će sigurno osvjetlati obraz naše domovine.\nEvropsko prvenstvo u Konyji traje od 6. do 11. februara 2013. godine, a kako Karate savez BiH nije u mogućnosti da finansira odlazak sportista na ovakva takmičenja, taj teret je pao na matične klubove takmičara. Savez je, ističu iz KK Mladost, i ovog puta dostavio popis okvirnih troškova i termine do kojih se dio novca mora uplatiti.\nUprava kluba iz Viteza ističe da je sramotno što su djeca koja predstavljaju ovu državu prepuštena pomoći kluba, roditelja i ljudi dobre volje, a zapravo su ambasadori BiH.\nTakmičari Mladosti su sa prošlogodišnjeg Balkanskog prvenstva donijeli četiri medalje, a na državnim prvenstvima su, od pionira do seniora, osvojili 31 medalju.\n"Oni nemaju moralnu podršku i svjesni su kroz šta sve moraju proći da bi ih poslali na takmičenje na kojem trebaju predstavljati državu, a ne klub i sebe. Mi zapravo tražimo nešto što je već trebalo biti osigurano", navode iz Mladosti i ističu da su ponosni na uspjehe svojih članova.\n"Upravo zbog toga bila bi prava šteta da Evropsko prvenstvo protekne bez naših izuzetno talentovanih takmičarki i da budemo uskraćeni možda i za neke od medalja", navodi se u saopštenju Karate kluba Mladost iz Viteza.\nATP Finals 54\nprije 5h 57m 11\nprije 7h 58m 3\nprije 8h 10m 5\nprije 8h 48m 55


Kovačević: Garantni fond RS smanjio naknade\nNadzorni odbor Garantnog fonda RS smanjio je naknade i premije koje će naplaćivati klijentima koji budu tražili njihove garancije za komercijalne kredite.\nZavršen skup Energetski dani Banjaluka 2010\nBANJALUKA – Održavanjem okruglog stola juče su završeni “Energetski dani Banjaluka 2010″, čiji je cilj bio da se javnosti i stručnim krugovima skrene pažnja na problem klimatskih promjena i efikasnijeg trošenja električne energije.\nPoreznici u 2010. blokirali 3.630 računa firmi\nBANJALUKA – Najveći dug za neizmirene poreske obaveze u Srpskoj trenutno ima nesolventno preduzeće „Darko-produkt“ d.o.o iz Laktaša, a reč je o dugu koji je premašio 14,7 miliona KM.\nDžombić: Prihvatiću zahtjeve poslodavaca za bolje poslovanje\nBANJALUKA – Mandatar za sastav nove vlade Republike Srpske Aleksandar Džombić izjavio je da će Vlada RS prihvatiti zahtjeve poslodavaca u Srpskoj koje će omogućiti bolje poslovanje, ali da pri tom oni pokažu socijalnu osjetljivost.\nPočeo interventni otkup 2.500 grla tovne junadi\nBANJALUKA – Ministarstvo poljoprivrede, šumarstva i vodoprivrede RS započelo je interventni otkup 2.500 grla tržišnih viškova tovne junadi u RS.\nNa plate činovnike ode pola budžeta\nBANJALUKA – Uvođenje reda i odgovornosti u javnoj administraciji, što će u određenim oblastima podrazumevati značajno smanjenje glomaznog birokratskog aparata, biće jedan od prioritetnih zadataka nove vlade Republike Srpske.\nGubitak banaka dostigao 77,2 miliona KM\nBANJALUKA – Bankarski sektor BiH je na kraju trećeg kvartala ove godine iskazao zbirni gubitak od 77,2 miliona KM, što je za 13 miliona KM veći minus od polugodišnjeg.\nIzvoz iz RS u Srbiju u 2010. porastao 20 odsto\nBANJALUKA – Izvoz iz RS u Srbiju porastao je u ovoj godini za 20 odsto, a privredna saradnja može biti proširena zajedničkim izlaskom na treća tržišta, poručeno je na sastanku predstavnika Područne privredne komore Banjaluka i Regionalne privredne komore Subotica.\nCarinski prihodi smanjeni za 44 miliona KM\nBANJALUKA – U toku deset mjeseci ove godine u odnosu na isti period lani prihodi od carina u BiH smanjeni su čak za 44 miliona maraka, a taj iznos sigurno je i mnogo veći s obzirom da su carinski prihodi BiH rapidno počeli da padaju\nPokrivenost uvoza izvozom 52,3 odsto\nSARAJEVO – BiH je u oktobru ostvarila ukupan robni promet sa inostranstvom u vrijednosti oko 1,807 milijardi KM, od čega se na izvoz odnosi oko 594 miliona KM, a na uvoz oko 1,213 milijardi KM.


E2E Priča – Nezaposlenost velika, ali mnogi neće u proizvodnju | Znanjem do Posla\nE2E Priča – Nezaposlenost velika, ali mnogi neće u proizvodnju\nod strane Sandra Vlatkovic | jul 30, 2018 | Nezaposlenost, Novi Pazar\nNovi Pazar: Iako je Novi Pazar grad sa visokom stopom nezaposlenosti i blizu 20.000 ljudi na birou, poslodavci se suočavaju sa velikim problemom nedostatka radne snage, a pogotovo je teška situacija u proizvodnim delatnostima.\nVlasnik poznate kompanije “Stig”, koja više od tri decenije proizvodi dečiju konfekciju, Tigrin Kačar kaže za E2E da sve teže dolaze do radnika, iako nude solidnu platu za ovdašnje uslove i odlične uslove rada.\n– Radnici su nam sve stariji, pred penzijom, a mladi neće da rade. Sve smo pokušali, mi smo dualno obrazovanje uveli odavno, dolazili su učenici Škole za dizajn na praksu, nudili smo im siguran posao čim završe školu, ali je mali broj njih došao. Svi hoće u pravnike, ekonomiste, menadžere, pa posle, nadajući se nekom kancelarijskom poslu, godinama čekaju na evidenciji za nezaposlene ili odu da rade teške fizičke poslove u inostranstvu – ističe Kačar.\nOn dodaje da u Novom Pazaru uvek ima posla u tekstilnoj, građevinskoj, ali i industriji nameštaja i obuće, da su deficitarni šivači, konobari, kuvari, varioci i vozači, ali da zbog nedostatka kadra sve više kompanija teže posluje i nalazi se pred gašenjem.\n– Roditelji moraju da popričaju sa svojom decom, da im predoče situaciju, da ih upute na zanimanja koja će im najbrže doneti zaposlenje. I država treba da se aktivira, da se organizuju obavezne prekvalifikacije, da se nezaposleni obuče za deficitarna zanimanja, a ne da čekaju na birou i da im država plaća doprinose. To sve košta državu – zaključuje vlasnik kompanije “Stig”.\nSa njim se slažu i u fabrici nameštaja “Numanović” koja, iako je 2017. godine dobila nagradu za kompaniju srednje veličine sa najviše novozaposlenih radnika, sve teže dolazi do kvalitetnih kadrova.\nFinansijski direktor Reihan Nicević kaže da im radnika uvek fali, da žele da zaposle nove ljude i da im za to nisu potrebne nikakve državne subvencije ili poreske olakšice za zapošljavanje novih radnika, ali da je situacija sve nepovoljnija.\n– Imamo dvostruki problem. Prvo je to što mladi neće da rade u fabrikama, a drugo to što na tržištu rada nema dovoljno stručnih kadrova za rad u našim pogonima, bilo da se radi o šivačima, tapetarima, stolarima, krojačima, trgovcima. Sve je to nastalo zbog lošeg školskog sistema, godinama se ‘štancuju’ kadrovi za zanimanja za koja nema posla i niko ne radi ništa da se to promeni. Godinama imaš ogroman broj, na primer ekonomskih tehničara, na birou nezaposlenih i školuješ još njih, to je neshvatljivo – kaže Nicević.\nOn smatra da je neophodna hitna reforma školskog sistema.\n– Obrazovni sistem se mora prilagoditi zahtevima privrede, mora se znati koja su deficitarna zanimanja i za to se školovati kadar, bilo da se radi o srednjim stručnim školama ili fakultetima. Država mora utvrditi pravce razvoja za svaki grad, region i onda na osnovu toga preduzimati adekvatne mere – naglašava Nicević.


Trivić: Potpisano 17 ugovora o učeničkoj praksi kod poslodavaca\nMinistar prosvjete i kulture Republike Srpske Natalija Trivić rekla je Srni da je do sada potpisano 17 ugovora o praksi između 10 srednjih škola i 14 privrednih subjekata, te da očekuje da taj broj do početka školske godine bude i veći.\nTrivićeva je istakla da je to urađeno zahvaljujući koordinaciji Ministarstva prosvjete i kulture Republike Srpske sa školama i privrednim subjektima.\n"Takođe, neke škole imaju ugovore koje su ranije potpisivale sa preduzećima i namjera nam je da i oni budu u okviru sporazuma koji definiše obuku mentora za preduzeća, plaćenu praksu za učenike i dobijanje zaposlenja za najbolje, što će sigurno podići kvalitet praktične nastave", navela je Trivićeva.\nPrema njenim riječima, Ministarstvo je Pravilnikom o načinu obrazovanja učenika kod poslodavca prvi put detaljno propisalo način obrazovanja učenika kod poslodavca, sadržaj ugovora između škole, poslodavca i učenika, odnosno roditelja učenika, kao i druga pitanja od značaja za obrazovanje učenika kod poslodavca.\nS ciljem unapređenja srednjeg stručnog obrazovanja, dodala je Trivićeva, Ministarstvo u saradnji sa društvenim partnerima sprovodi niz aktivnosti na unapređenju praktične nastave kod poslodavca.\n"Potpisani su sporazumi o saradnji u okviru projekta `Unapređenje praktične nastave u srednjem stručnom obrazovanju` sa Privrednom komorom Republike Srpske, Unijom udruženja poslodavaca Republike Srpske i Zanatsko-preduzetničkom komorom Republike Srpske", podsjetila je Trivićeva.\nPrema njenim riječima, ovim sporazumima definisani su minimalni zahtjevi u smislu kadrova, opreme, prostora i drugih uslova, u skladu sa nastavnim planom i programom, koje su poslodavci obavezni da ispunjavaju prilikom angažovanja učenika u praktičnoj nastavi, zaštita i bezbjednost učenika, obaveze učenika, odnosno roditelja i škola.\nTrivićeva je istakla da je cilj ovog projekta da bude obuhvaćen što veći broj učenika na praksi kod poslodavca.\n"Sporazumom je definisano da će zainteresovani poslodavci učeniku koji je na praksi u preduzeću isplaćivati naknadu/stipendiju po satu provedenom na praksi koja ne može biti niža od 40 odsto cijene sata u navedenom zanimanju, kao i da će zaposliti učenike koji su ostvarivali najbolje rezulate u obavljanju praktične nastave nakon školovanja, ukoliko ispunjava odgovarajuće uslove", istakla je Trivićeva.\nOna je navela da su početkom septembra planirane obuke mentora koje će sprovoditi Privredna komora Republike Srpske uz podršku Njemačke organizacije za međunarodnu saradnju.\nProgram je kreiran po uzoru na međunarodno priznati model edukacije mentora /AdA International/ uvažavajući preporuke Republičkog pedagoškog zavoda.


Mikrokreditne organizacije - Zenicablog\nMikrokreditne organizacije- U Federaciji BiH /FBiH/ na kraju prošle godine dozvolu za rad Agencije za bankarstvo imalo je 12 mikrokreditnih organizacija, čija je bilansna suma iznosila 423,3 miliona KM i bila je manja za 29 miliona KM ili šest odsto u odnosu na 2014. godinu.\nBilansna suma 11 mikrokreditnih fondova iznosila je 402,9 miliona KM, ili 95,2 odsto, a jednog mikrokreditnog društva 20,4 miliona KM, ili 4,8 odsto.\nPortal “Kliks” prenosi da najznačajniji uticaj na pad aktive na nivou mikrokreditnog sektora FBiH ima činjenica da je nad imovinom jednog mikrokreditnog fonda otvoren stečajni postupak, te zbog toga ti finansijski pokazatelji nisu uključeni u analizu mikrokreditnog sistema u FBiH.\nUkupni bruto krediti mikrokreditnih organizacija, kao najznačajnija stavka aktive, iznosili su 355,4 miliona KM i čine 84 odsto ukupne aktive mikrokreditnih organizacija, a manji su za sedam odsto u odnosu na kraj prethodne godine.\nNeto krediti iznosili su 352 miliona KM i manji su za jedan odsto u odnosu na 2014. godinu.\nMikrokreditiranje je najvećim dijelom usmjereno na kreditiranje poljoprivrede /34 odsto/ i uslužnih djelatnosti /22 odsto/, te se većim dijelom odnosi na dugoročne kredite fizičkim licima.\nProsječne ponderisane efektivne kamatne stope na kredite u mikrokreditnom sektoru iznosile su 24,7 odsto i bilježe znatno smanjenje u odnosu na prethodne godine.\nOsnovni izvor sredstava mikrokreditnih organizacija su obaveze po uzetim kreditima koje su iznosile 208,4 miliona KM ili 49 odsto ukupne pasive i manje su za 21 odsto u odnosu na 2014. godinu.\nUkupni kapital mikrokreditnih organizacija iznosio je 193,3 miliona KM ili 46 odsto ukupne pasive mikrokreditnih organizacija koji je veći za 32,2 miliona KM ili 20 odsto u odnosu na kraj 2014. godine.\nOsnovni kapital i ostale rezerve MKF iznosile su 5,9 miliona KM, odnosno tri odsto ukupnog kapitala mikrokreditnih fondova. Osnovni kapital jednog mikrokreditnog društva iznosi 600.000 KM, a dobit 331.000 KM.\nTagovibankarstvo bih dozvola za rad fbih mikrokreditne organizacije


U Sarajevu dogovorena saradnja sedam islamskih banaka – Bankar.me\nOctober 2, 2019 BANKE, REGION, REGION, SVE VIJESTI Leave a comment\nBosna Bank International (BBI) potpisala je Memorandum o razumevanju sa više međunarodnih banaka koje posluju u skladu sa islamskim principima, a u cilju zajedničke promociji islamskog bankarstva, promociji poslovnih događaja, razmjena iskustava i promocije halal-industrije, navodi se saopštenju.\nNa marginama drugog godišenjeg Sarajevo Halala Fair-a, memorandum su takođe potpisali i Islamska korporacija za razvoj privatnog sektora (ICD), Islamic bank „Zaman-Bank” Jsc iz Kazahstana, Islamic Bank of Guinea, Islamic Bank of Niger, United Bank of Albania i Alakhdar Bank Maroko.\n„ICD ima pristup u 54 države članice i u tim zemljama definitivno postoji interes za halal proizvode i razvoj biznisa u ovoj oblasti. Procjenjuje se da je halal-tržište vrijedno 2,3 triliona dolara… Želimo da BiH postane centar halal-industrije u Evropi. Takođe, kroz naše članice mi možemo osigurati pristup ovih proizvoda u cijelom svijetu”, izjavio je Ajman Sedžini, direktor Islamske korporacije za razvoj privatnog sektora (ICD).\n„Ova saradnja sa BBI bankom izvrsna je prilika za BiH, jer dajemo BiH pristup našoj mreži, od Indonezije do Maroka, od zapadne do subsaharske Afrike. ICD ima 102 finansijske institucije u svijetu, od čega 42 u Africi i svaki proizvod koji bude dolazio iz BiH kroz našu mrežu, mi mu možemo obezbijediti sigurnost”, dodao je Sedžini.\nPOJMOVIIslamske banke islamske banke BiH Islamsko bankarstvo\nPrevious Rast cijena nekretnina ugrožava banke u EU\nSljedeći Selite se u Njemačku: Spisak firmi sa najboljom platom\nStandard & Poors: Islamske finansije nastaviće kontinuirani rast\nTajne islamskog bankarstva – šta je dozvoljeno?\nUz podsticaje države islamsko bankarstvo u Turskoj će se udvostručiti


boing 737 - Sputnjik Srbija\n„Boing“ plaća odštetu od 2,5 milijarde dolara zbog dva pada aviona\nKompanija „Boing“ će morati da isplati više od 2,5 milijarde dolara posle istrage dva udesa aviona „737 MAKS“, u kojima je poginulo 346 ljudi, objavilo je američko Ministarstvo pravde.\nIstraga „boinga 737 MAKS“: Novi dokazi\nIstraga ostataka aviona „boing 737 MAKS“ „Etiopijan erlajnsa“, u čijem je padu poginulo 157 osoba, došla je do preliminarnog zaključka da je sistem protiv gubitka snage bio aktiviran pre nego što je avion dodirnuo zemlju, saopštila je danas engleska štampa.\nRuski pilot: Pad „boinga 737 MAKS 8“ je posledica greške američkih inženjera\nSvetska „avio-javnost“, avio-kompanije, piloti i putnici iz praktično celog sveta uznemireni su zbog posledica pada već dva aviona nove modifikacije „Boinga 737 MAKS 8“, i to u svega nekoliko meseci. Zašto su avioni najnovije tehnologije odjednom otkazali poslušnost komandama posade i usmrtili stotine ljudi?\nIstanbul: Opasno se približili ruski i turski avion\nOpasno približavanje dva aviona „boing 737“ ruske avio-kompanije „Pobeda“ i turskog „Pegazusa“ dogodilo se prilikom sletanja ruske letelice na aerodrom „Ataturk“ u Istanbulu, javio je danas televizijski kanal „Haberturk“.\nObjavljen novi video pada Boinga 737 u Rostovu na Donu (video)\nNa internetu se pojavio novi video-snimak pada „boinga 737“ avio-kompnije „Flajdubai“ u Rostovu na Donu, saopštavaju lokalni mediji.\nOtvorena crna kutija „boinga“ koji se srušio u Rostovu na Donu\nCrna kutija aviona kompanije „Flajdubai“ koji se, pod naletima snažnog vetra, srušio na aerodromu kod Rostova na Donu, otvorena je, a kvalitet zapisa je dobar, izjavio je danas šef Međudržavnog vazduhoplovnog komiteta Sergej Zaiko.\nĐukanović: Saosećamo sa Rusijom\nCrnogorski premijer Milo Đukanović uputio je u ime Vlade, i u svoje ime, predsedniku Vlade Rusije Dmitriju Medvedevu telegram sa izrazima najdubljeg saučešća povodom avionske nesreće u toj zemlji.


Borba za budućnost » ROSA LUXEMBURG STIFTUNG - SOUTHEAST EUROPE\nU korenu opšteg socijalnog beznađa i problema s kojima se suočavaju industrija i poljoprivreda leži proces privatizacije. Problemi oko vlasništva nad zemljom nastali privatizacijom poljoprivrednih preduzeća i kombinata, stvaraju osnovu za ujedinjavanje radničkih i seljačkih borbi u zajednički front, usmeren na reindustrijalizaciju i očuvanje zemljišta od privatnih interesa vlasnika krupnog kapitala. Ta dva fronta su prioritetna za ponovno dostizanje suvereniteta i samoodrživog razvoja, bez potrebe za rizičnim zaduživanjem koje je brojne zemlje već potčinilo diktatu najmoćnijih država Evropske Unije. Težak položaj u kom se nalazi bratski grčki narod, povampirenje nacizma i drugih oruđa imperijalnih sila, beskrupolozno potčinjavanje interesima multinacionalnih korporacija uz pomoć marionetskih i korumpiranih nacionalnih vlasti, pretnja otuđenja poljoprivrednog zemljišta i urušavanje domaće industrije zahtevaju snažan i organizovan narodni odgovor. Mogu li se brojni difuzni otpori još više udružiti u što snažniji pokret otpora, nakon inicijalnog povezivanja koje smo započeli stvaranjem Koordinacionog odbora radničko-seljačkih organizacija (nekadašnji Koordinacioni odbor radničkih protesta)? Može li doći do stvaranja balkanskog pokreta otpora koji bi predvodili radnici i seljaci, i njihovog udruživanja sa progresivnim snagama u svetu koje pokušavaju da nametnu humaniju viziju društva?\nOvu konferenciju POKRET ZA SLOBODU organizuje kako bi došli do odgovora u kom pravcu usmeriti naše predstojeće borbe.\nPOKRET ZA SLOBODU je ove godine organizovao dva radnička protesta – prvi 17. aprila, pre izbora, i drugi 14. septembra, posle njih. Oba puta zahtevano je ispitivanje privatizacija, obnova i zaštita proizvodnje u preduzećima oštećenim privatizacijom, i generalno unapređenje radničkih prava. Na poslednjem protestu, 14. septembra, predstavnik Predsedništva Srbije obećao nam je, tokom pregovora, u ime novoizabranog predsednika Tomislava Nikolića, da će se raditi na istraživanju svih slučajeva zloupotrebe u privatizaciji na koje im budemo ukazali. Veliki broj dopisa sa predlozima obnove pojedinačnih preduzeća već su dostavljeni, neki su još u pripremi, ali do sad odgovora na njih nije bilo. Kako je POKRET ZA SLOBODU radnicima i predstavnicima vlasti obećao da će protest ponoviti ukoliko pomenuto obećanje radnicima ne bude ispunjeno, u ponedeljak 3. decembra u 12 sati okupićemo se ispred Predsedništva Srbije kako bi dobili odgovor na naše zahteve: a ako odgovora ni tada ne bude, organizovaćemo novi protest.\nNa ovom panelu razgovaraćemo sa radnicima koji učestvuju u protestima POKRETA ZA SLOBODU, uz učešće sindikalista i levičarskih aktivista iz Austrije, Slovenije, Hrvatske i Grčke.\nO ovoj temi, pored članova POKRETA ZA SLOBODU, govoriće predstavnici stručne javnosti iz Saveta za borbu protiv korupcije, Odbora za selo SANU, itd.


Napadi na vladiku Joanikija su uvredljivi, mnogo je uradio za našu crkvu – Portal Berane\nNapadi na vladiku…\nNapadi na vladiku Joanikija su uvredljivi, mnogo je uradio za našu crkvu\nPredsjednik opštine Berane i potpredsjednik SNP-a Dragoslav Šćekić, kao i član Glavnog odbora i šef kluba odbornika NSD-a, Vlado Folić iskazali su protivljenje iznošenju uvredljivih, neutemeljenih informacija u pravcu napada na ogroman autoritet, ime i dostojanstvo episkopa Joanikija.\nReagovanje je uslijedilo nakon što je lider PzP-a Nebojša Medojević kazao danas da mu je funkcioner DF-a Andrija Mandić rekao da su vladika Joanikija i rektor Bogoslovije Gojko Perović odgovorni za izdaju birača.\nSaopštenje Šćekića prenosimo u cjelosti:\nDuboko sam svjestan činjenice da su promjene, koje su se desile 30. avgusta donijele velika očekivanja građana u pravcu neminovnosti promjena. Takođe, u potpunosti razumijem želju svih političkih partnera pobjedničke koalicije da na svoj način doprinesu nekom novom imidžu naše države.\nU takvom poimanju demokratije dozvoljene su i kritike na račun pojedinaca ili partija, koje skupa treba, već od 2. decembra da kreiraju neki drugi ambijent, daleko od politike DPS-a i njegovih partnera.\nLično smatram da je krajnje vrijeme da se suzdržimo i zaustavimo te i takve napade i da oštricu svoje političke borbe usmjerimo u drugom pravcu. Zato pozivam sve predstavnike partija da prekinemo sa rječnikom uvreda, iznošenja neprovjerenih izjava, koje nanose štetu novim promjenama.\nPosebno smatram neumjerenim napade bilo koje vrstu na našu Srpsku pravoslavnu crkvu i njene velikodostojnike. Vjerujem da dijelim mišljenje većinske Crne Gore ako kažem da je, braneći svoje manastire i svetinje, naša crkva dostojno branila i skupa sa svojim narodom i različitim političkim subjektima, odbranila ime, istoriju i ugled naše države.\nJa, kao vjernik, pripadnik Eparhije budimljansko-nikšićke sa posebnim poštovanjem se odnosim prema svemu onome što je vladika Joanikije uradio za našu, Srpsku pravoslavnu crkvu i svoje vjernike, a samim tim i svoju državu.\nTakođe, pozivam, kako mandatara, tako i pripadnike pojedinih političkih struktura da se razgovori vode isključivo na dogovorenim sastancima, u prijateljskoj i demokratskoj atmosferi, uz obostrano uvažavanje i čuvanje ljudskog i profesionalnog dostojanstva svakog od nas. Na taj način izbjegavamo i nepotrebno medijsko eksponiranje i polemisanje.\nMnogo bitnija je sloga, koja i predstavlja način donošenja zajedničkih i krupnih odluka. O tome bi morali svi duboko da razmislimo, a posebna odgovornost je na mandataru i predstavnicima pobjedničkih koalicija, ponavljam, uz poštovanje žrtve, političke i narodne borbe, te svega što se dešavalo u prethodne tri decenije.\nSaopštenje Folića prenosimo u cjelosti:\nPoslednjih dana smo svjedoci neobuzdanog ataka ,na Crkvu i njene Velikodostojnike, od strane predsjednika Pokreta za Promjene g.Medojevica. Kako je PZP član Demokratskog fronta gdje pripada i Nova Srpska Demokratija a čiji sam član Glavnog Odbora, kao i Šef Kluba Odbornika NSD -a u Lokalnom parlamentu u Beranama, osjećam potrebu da u lično ime i u ime velikog broja Beranaca, koji su tokom citave godine stajali i bili spremni životima da brane svoju Eparhiju i Mitropoliju kao i naše Vladike i Sveštenstvo, izrazim oštar PROTEST i neslaganje sa poslednjim izjavama g.Medojevića a u vezi sa svakodnevnim napadima na Crkvu, i prepričavanje dogadjaja koji su se dešavali u predvečerje izbora.Kako je naš preosvečeni Vladika govorio na veličanstvenim litijama ,,Crkva je Narod,, tako mogu poručiti uvaženom gospodinu da je poslednjim izjavama upravo udario na Narod. Narod Berana i čitavih Vasojevića je pokazao svoju privrženost Crkvi i Svetinjama i to ne može niko da minimizira i izvodi ruglu pa ni sam g.Medojević.Kao neko ko je uvijek javno iskazivao svoj stav i neslaganje sa nečijim političkim istupima, tako i ovog puta javno osudjujem ovakvo , nedopustivo, političko ponašanje koje baca ružnu sjenku na sveukupnu borbu mog Naroda i Srpske pravoslavne Crkve koja je krunisana 30. avgusta padom poslednjeg Diktatora u Evropi.\nOčekujem da ce osudu ovakvih javnih nastupa koji nanose nemjerljivu štetu DF i NSD ,ma od koga dolazili , uputiti i samo rukovodstvo NSD i tako se ograditi i javno pokazati da se ne slažu sa svojim kolegom .


Krivične prijave zbog prikrivanja dugova - Društvo - Dnevni list Danas\nPočetna » Društvo » Krivične prijave zbog prikrivanja dugova\nProblemi u „Hidrogradnji i eroziji“ između bojkota i štrajka\nTek nakon privatizacije, Vitorović saznao da je postao većinski vlasnik gubitaša, sa višemilionskim dugovanjima\n0Piše: D. Knežević 25. juna 2009. 20.54\n„Ovde se radilo o svojevrsnom bojkotu, a ne o štrajku, jer on nije sproveden na zakonit način. Od tri dugovane plate, radnicima je uplaćena februarska, uz moje uveravanje da će ubuduće dobijati po jednu svakog meseca, ako nastave sa radom“, rekao je Radomir Vitorović iz Beograda, većinski vlasnik preduzeća i predsednik Upravnog odbora. On je naveo da za sada nema mogućnosti za povaćanje plata, jer je, nakon kupovine preduzeća, u novembru 2007. godine, zatekao ogromne dugove, koji nisu bili prikazani u zvaničnoj dokumentaciji.\n„Preduzeće sam kupio jer je ono u finansijskom izveštaju prikazano kao uspešno. Međutim, uvidom u knjige, utvrdio sam da je za 2005. godinu prikazano fiktivnih 7,5 miliona prihoda. Takođe, u bilansu stanja za 2006. godinu, nisu bile iskazane neisplaćene zarade, čija je vrednost premašivala devet miliona dinara. Pošto sam utvrdio da su podaci falsifikovani, nisam mogao da očekujem pomoć od Agencije za privatizaciju, jer ona zakonski ne snosi nikakvu odgovornost za lažne podatke koja joj preduzeća dostavljaju“, rekao je Vitorović. On je naveo da je zbog falsifikovanja poslovnih podataka, protiv pojedinih ljudi iz tadašnjeg poslovodstva podneo krivične prijave i sada očekuje postupanje Opštinskog javnog tužilaštva.\n„Pošto sam preuzeo preduzeće i pregledao dokumentaciju, utvrdio sam i saopštio radnicima koliko im se plata duguje za period pre privatizacije. Oni to nisu znali, jer se ranije nisu usuđivali da pitaju poslovodstvo, niti da obustavljaju rad“, rekao je Vitorović. On je naveo da su radnici pre njegovog dolaska primali plate ispod zakonske donje granice i da ih je on tada podigao do minimalca. „Svoje radnike veoma cenim, jer je reč o vrednim i poštenim ljudima. Prema njima se odnosim sa dužnim poštovanjem, što očekujem i od ostalih iz poslovodstva. Žao mi je što njihove plate ne mogu biti veće, zbog zatečenog lošeg finansijskog stanja. Pošto imam poverenje u njih, verujem da ćemo zajednički izaći iz ove krize i stići do pozitivnog bilansa“, rekao je Vitorović.\nPonuđeno isplaćivanje upola nižih zarada\n„Radnicima sam ponudio povezivanje radnog staža iz perioda pre privatizacije, kao i isplatu 50 odsto zaostalih plata, uz otpisivanje ostatka duga. To je prihvatilo njih 20, jer su shvatili da time pomažu i sebi i preduzeću, kako bi ono izašlo iz krize“, rekao je Vitorović.


Niču "divlji" vodovodi - Večernje novosti\nNiču "divlji" vodovodi\nProcenjuje se da Novi Sad ima čak 10.000 nelegalnih potrošača vode. Godišnje se nedozvoljeno priključi oko 200 porodica\nVečernje novosti sreda, 14. februar 2018. | N. SUBOTIĆ\nSTANOVNICI Karagače, novopodignutog naselja nedaleko od Petrovaradina, imali su nedavno neugodno iskustvo jer su ih komšije koje su nelegalno izgradile vodovodnu mrežu pozivale da im plaćaju priključak. Na magistralne cevovode za Petrovaradin i Sremske Karlovce pet puta je pokušano nelegano priključenje, a dva evidentirana su u naselju Adice.\nPročitajte još: Novi Sad: Katanci na poklopcima šahti\nBorba sa "divljim" potrošačima vode, kako, za "Novosti", objašnjava Borislava Pejanović, portparol JKP "Vodovod i kanalizacija", svakodnevica je ovog gradskog preduzeća.\nNovi Sad, kako objašnjava Pejanovićeva, prema procenama tehničkog sektora "Vodovoda", ima gotovo 300 kilometara nelegalno sagrađene vodovodne mreže priključene na sistem ovog preduzeća. Iz ove mreže vodom se snabdeva nešto manje 10.000 potrošača koji i pored nelegalnih priključaka - ipak plaćaju utrošenu vodu.\nOvaj problem, jasna je Pejanovićeva, najčešće je zastupljen u naseljima gde je u poslednje dve decenije bilo mnogo divlje gradnje, a uporedo sa nelegalnom izgradnjom objekata napravljene su i nelegalne vodovodne mreže.\nPročitajte još: „ČISTKA” U VODOVODU: Do 7. decembra čak 114 otkaza\n- Imamo u sistemu oko 50.000 legalnih priključaka, i nešto manje od 10.000 nelegalnih - precizira Pejanovićeva. - Većina nelegalnih korisnika privremeno je evidentirana i s njima je sklopljen sporazum o privremenom korišćenju, pa im se na osnovu toga i naplaćuje utrošena voda.\nPejanovićeva objašnjava kako svake godine ekipe "Vodovoda" u proseku evidentiraju oko 200 slučajeva novog nelegalnog priključivanja na vodovodnu mrežu.\n- Nelegalni priključak se može privremeno evidentirati, ali samo ako se nalazi na nelegalno izgrađenoj vodovodnoj mreži koja ima ugrađen glavni vodomer, a ne postoje uslovi za legalno priključenje. Uslov je i da nelegalna mreža nije spojena na magistralne cevovode.\nJKP "Vodovod i kanalizacija" ima takozvanu nultu toleranciju prema nelegalnom priključivanju na redovnu vodovodnu mrežu. To znači da će svi nelegalni priključci biti isključeni, uz naplatu troškova ovog posla.\nNajmanje 10.000 nelegalnih potrošača vode u Novom Sadu\n„Fišekspres” nestao bez traga i glasa\nNSZ u Pirotu prezentovao javne pozive za poslodavce. Cilj – jednocifrena stopa nezaposlenosti\nKomšije skupljale pomoć, ona se zahvaljuje gradonačelniku\nJug press pre 29 minuta\nJugmedia pre 29 minuta\nTop press pre 29 minuta\nOstavila auto nasred ulice, otvorila vrata i ostavila ključeve - A EVO I ZAŠTO!\nMoj auto pre 29 minuta


Auto škola Gas, Milana Rakića 6 /lokal 6, Beograd (Zvezdara) | PlanPlus.rs\nKursevi i obuka\nMilana Rakića 6 /lokal 6\nSve lokacije na mapi (2)\nAuto škola Gas osnovana je 1999. godine i nalazi se na dve lokacije u Beogradu, u Ustaničkoj ulici 189 na Voždovcu i u ulici Milana Rakića broj 6 na Zvezdari. Organizujemo obuku vozača za AM, A1, A2, A i B kategoriju, kao i kondicione časove za one koji već poseduju vozačku dozvolu, ali žele da unaprede ili obnove znanje. Obuku vršimo na celoj teritoriji Beograda, nevezano za opštine na kojima se nalaze prostorije škole.\nVreme održavanja teoretske i praktične obuke usklađeno je sa mogućnostima i vremenom kandidata. Kvalitet nastave čini da prolaznost naših kandidata uvek bude visoka. Praktičnu obuku obavljaju licencirani instruktori sa dugogodišnjim iskustvom, koji će vam pomoći da postanete siguran i zadovoljan vozač.\nPonosimo se činjenicom da iza sebe imamo hiljade zadovoljnih kandidata, koji čine našu najbolju preporuku. Od osnivanja auto škole Gas naš cilj je da od svakog kandidata napravimo bezbednog vozača, odnosno učesnika u saobraćaju, kako bismo doprineli što bezbednijem i kvalitetnijem saobraćaju.


Održan panel „Rodna ravnopravnost i rodni identitet“ - Gayten LGBT\nOdržan panel „Rodna ravnopravnost i rodni identitet“\nDanas je u okviru Nedelje ponosa 2017 u Medija centru održana panel diskusija „Rodna ravnopravnost i rodni identitet“, u organizaciji Gayten-LGBT i Belgrade pride-a.\nNa tribini je predstavljen rad organizacije Gayten-LGBT, situacija u vezi sa položajem i pravima trans osoba kod nas i problemi s kojima se trans osobe – osobe čiji rodni identitet nije u skladu sa polom koji im je pripisan po rođenju - suočavaju u uslovima nepostojanja pravne regulative i Zakona o rodnom identitetu. Govorilo se i o radu državnih institucija u kontekstu ove problematike, saradnji sa nezavisnim institucijama i nastojanjima Gayten-LGBT da se položaj i prava trans osoba kod nas unaprede.\nMilan Đurić/Agatha, koordinator/ka Gayten-LGBT, predstavio je rad i servise organizacije, govorio je o njenom nastanku i istorijatu, njenim politikama inkluzivnosti, dugogodišnjim i novim aktivnostima i radu, kao što je bavljenje položajem i pravima trans osoba u zatvoru kod nas. Na liniji sa tom temom, Zorica Mršević, (Institut društevnih nauka), inače dugogodišnja saradnica Gayten-LGBT, predstavila je svoj najnoviji rad i izdanje „Transrodno lice pravde“.\nZorica je govorila o temi trans žena u zatvorima, po njenim rečima „temi koja je pojavila zahvaljujući radu i interesovanju Gayten-LGBT“, o realnim problemima s kojim se trans žene u zatvorima susreću, i koje su iako žene, često smeštene u muške zatvore, zato što njihova lična dokumenta nisu usklađena s njihovim rodnim identitetom, kao i o diskriminaciji i nasilju koji su deo njihove svakodnevice. Stoga, „Transrodno lice pravde“ predstavlja uporednopravnu analizu položaja i prava trans žena u svetu, i nudi neke modele po kojima je ovo pitanje drugde bolje rešeno. U tom smislu, postojanje Zakona o rodnom identitetu, kojim se regulišu položaj i prava trans osoba, pa i trans osoba u zatvorima, je od izuzetnog značaja. Ona se takođe osvrnula i na trans ženu u zatvoru kod nas, koja se Gayten-u obratila za pomoć u ostvarivanju svojih ljudskih prava i koja je zahvaljujući zalaganju organizacije uspela da krene sa prvom fazom procesa tranzicije, ali je u zatvoru dobila i individualni režim zaštite. Njenu priču možete pročitati ovde.\nMilan Đurić/Agatha je dodao/la da je kada je ova tema u pitanju, Gayten-LGBT trenutno u završnoj fazi izrade protokola o postupanju policije u specifičnim situacijama u kojima se nalaze transrodne osobe lišene slobode, kao i u situacijama pretresanja i privođenja, i da je organizacija po ovom pitanju konsultovala Upravu za izvršenje krivičnih sankcija.\nSlavoljupka Pavlović, predstavnica Poverenika za informacije od javnog značaja i zaštitu podataka o ličnosti, istakla je svojevrstan paradoks da je Beograd svetski centar kada su operacije prilagođavanja tela rodnom identitetu u pitanju, ali da nemamo zakon koji štiti trans osobe. Dodala je i da na osnovu odluke Ustavnog suda iz 2012. ovo pitanje mora biti rešeno i uređeno zakonom, ali da se do sada nažalost ništa nije desilo. Podrška od institucije Poverenika da se ovo pitanje reši postoji, jer kako kaže, „koliko imamo privatnosti, toliko imamo i dostojanstva, ovo je pitanje svih nas, i svi moramo da se pozabavimo njim.“\nPo pitanju donošenja zakona, Milan Đurić/Agatha je dodao/la da je Gayten-LGBT predao zahtev Ministarstvu za rad, zapošljavanje, boračka i socijalna pitanja marta meseca u kom zahteva odgovor na pitanje kada će ovo ministarstvo formirati radnu grupu za izradu nacrta zakona o rodnom identitetu koja je trebalo da svoj rad završi u poslednjem kvartalu 2016, i da je u odgovoru Ministarstva pisalo da radna grupa još uvek nije formirana.\nO poteškoćama u donošenju Zakona o rodnoj ravnopravnosti govorila je Biljana Maletin, aktivistkinja za ženska prava i rodnu ravnopravnost (Ženska platforma), koja kaže da je pitanje definicije rodne ravnopravnosti u ovom zakonu problematično jer su osim muškaraca i žena, ostali rodni identiteti izostavljeni.\nLiljana Čičkarić (Institut za društevnu teoriju), govorila je o značaju izdanja kakvo je „Transrodno lice pravde“, Zorice Mršević i dala podršku održavanju još jedne parade ponosa.\nNa kraju je Jelena Simić, docentkinja Pravnog fakulteta Univerziteta Union u Beogradu i saradnica Gayten-LGBT, ukazala na problem minimizacije trans pitanja i položaja trans osoba, jer se oni prevashodno vezuju za proces tranzicije i medicinskog tretmana, a ne za pitanje ljudskih prava. „Zato je pitanje depatologizacije trans identiteta, na kojem Gayten-LGBT predano radi, od izuzetne važnosti, te ne treba ni sve trans osobe posmatrati uniformno, niti pristupati problemima trans osoba jednostrano,“ istakla je na kraju.


Ministar ljudskih i manjinskih prava Fatmir Gjeka podržava unaprjeđenje rada nacionalnih savjeta - Bošnjačko vijeće u Crnoj Gori\n06/13/2022 Vijesti 0\nGjeka: Manjinski narodi i druge manjinske nacionalne zajednice u Crnoj Gori daju doprinos stabilnosti, miru i napretku Crne Gore, to je dokazano toliko puta i tako će biti i dalje.\nSavjeti od formiranja rade na uspješnijoj integraciji manjisnkih naroda i drugih manjinskih nacionalnih zajednica u crnogorsko društvo, sa ciljem uključivanja svih njihovih posebnosti, kulturne baštine i vrijednosti. Ipak, prema njihovim riječima, u njihovom djelovanju postoje brojni izazovi od kojih se najveći tiču njihovog statusa koji treba riješiti zakonskim putem u najbližoj budućnosti, zatim samog funkcionisanja zbog finansijskih sredstava koje dobijaju.\nPredstavnici savjeta naglasili su gorući problem opredjeljivanja sredstava na konkursu Fonda za ostvarivanje prava manjinskih naroda, navodeći neravnopravnu podjelu istih. Smatraju da Komisija koja odlučuje o finansiranju projektnih prijava treba u svom sastavu da ima predstavnike manjina i drugih manjinskih nacionalnih zajednica kako bi se bolje definisali prioriteti. Takođe, nude svu potrebnu logistiku u cilju poboljšanja postojećeg stanja jer smatraju da lično mogu najbolje zastupati prioritete i potrebe svoje zajednice.\nU ime nacionalnih savjeta u razgovoru sa ministom Gjekom i njegovim saradnicima, učestvovali su: Zvonko Deković – HNV, Mensur Šalja-RNS, Momčilo Vuksanović SNS, Mirsad Rastoder- BNV, Sabrija Vulić – MNS i Faik Nika predsjednik Savjeta Albanaca u Crnoj Gori.


Krajinović danas sa Beretinijem za titulu na Kvinsu\nSrpski teniser Filip Krajinović danas će igrati u finalu turnira u londonskom Kvinsu sa Italijanom Mateom Beretinijem.\nKrajinović preslišao Čilića za finale Kvinsa\nSrpski teniser Filip Krajinović plasirao se danas u finale Kvinsa pošto je posle sat i 21 minuta igre savladao Hrvata Marina Čilića sa 6:3, 6:3.\nGaudenci: Vratićemo poene Vimbldonu ako vrate Ruse i Beloruse\nPredsednik Asocijacije teniskih profesionalaca (ATP) Andrea Gaudenci, izjavio je da je ATP spreman da Vimbldonu vrati bodove, ako organizatori trećeg grend slem turnira sezone ukinu odluku o zabrani učešća ruskim i beloruskim teniserima, prenose italijanski mediji.\nPoljska teniserka Iga Švjontek osvojila je Rolan Garos pošto je u finalu savladala Amerikanku Kori Gof sa 6:1, 6:3 nakon sat i devet minuta igre.\nAmerička tinejdžerka u finalu Rolan Garosa\nAmerička teniserka Koko Gof, koja je nedavno napunila 18 godina, plasirala se danas u finale Rolan Garosa pošto je savladala Martu Trevizan sa 6:3, 6:1.\nNadal: Protiv Đokovića možda igram poslednji meč na Rolan Garosu\nŠpanski teniser Rafael Nadal priznao je da bi sutrašnji duel protiv Novaka Đokovića u četvrtfinalu Rolan Garosa mogao da bude njegov poslednji meč na Otvorenom prvenstvu Francuske.\nAleksandre Krunić i Laslo Đere ostvarili pobede na startu Rolan Garosa\nSrpska teniserka Aleksandra Krunić plasirala se u drugo kolo Rolan Garosa, pošto je na startu takmičenja pobedila Ruskinju Kamilu Ramihovu 6:4, 6:3.\nĐoković napravio prvi korak ka odbrani titule\nNovak Đoković se ekspresnom pobedom nad Jošihitom Nišiokom od 3-0 u setovima plasirao u drugo kolo Rolan Garosa.\nSrpski teniser Miomir Kecmanović uspešno je startovao na Rolan Garosu, pošto je danas savladao Argentinca Tomasa Marina Ečeveriju 6:3, 7:5, 6:3.\nKrajinović u drugom kolu Rolan Garosa, Lajović eliminisan, Đoković startuje večeras od 20.45\nSrpski teniser Filip Krajinović plasirao se u drugo kolo Rolan Garosa, pošto je danas pobedio Amerikanca Relija Opelku 7:6 (7:2), 6:2, 6:3.\nNajbolji teniser sveta Novak Đoković i Japanac Jošihito Nošioka "zatvaraju" danas program na Rolan Garosu, što znači da neće na centralni teren "Filip Šatrije" pre 20.45, saopštili su organizatori.


media-ps.rs 10 априла, 2021\nPR tekst – Fondacija Divac\nRazgovor sa Marijom Jovanović, menadžerkom projekta u Fondaciji Ana i Vlade Divac:\n„*Poslodavac treba da zna i razume potrebe svog zaposlenog, kao i da da pozitivan primer. Zaposleni koji postižu ravnotežu u životu osećaju se motivisanijim i manje pod stresom na poslu, što povećava produktivnost kompanije i smanjuje broj sukoba među kolegama i menadžmentom.\n*Priručnik za poslodavce, koji je izdalo Ministarstvo za brigu o porodici i demografiju, kroz zajednički projekat sa Fondacijom Divac, na jednom mestu predstavlja afirmativne mere i olakšice koje kompanijama pruža zakon, kada je u pitanju zapošljavanje. Vrlo je važno promeniti mišljenje poslodavaca da je „svako zamenljiv“, ako želimo napredak kao zdravo društvo a posebno kada govorimo o povećanju nataliteta.\n*U pritužbama Povereniku za zaštitu ravnopravnosti, od 2014. do 2018. godine, čak 57 odsto žalbi na diskriminaciju u oblasti rada podnele su žene. U najčešćem broju slučajeva diskriminacija se odnosila na postavljanje na niže radne pozicije, otkaz ugovora o radu nakon povratka sa porodiljskog odsustva ili odsustvo s posla zbog brige o deci, kao i godine starosti.\nBeograd, 9. april. 2021. Usklađivanje porodičnih i radnih obaveza podrazumeva da osoba podjednako daje prednost zahtevima karijere i privatnog života. Neki od najčešćih razloga koji dovode do lošeg balansa između poslovnog i privatnog života uključuju povećanu odgovornost na poslu, duže radno vreme, brigu o deci i drugim ukućanima, povećanje fleksibilnosti rada, produženje radnog vremena kao i smanjenje sigurnosti radnih mesta, a na najvećem udaru su žene. Kompanije koje steknu reputaciju podsticanja ravnoteže između poslovnog i privatnog života postale su vrlo atraktivne za radnike i imaju tendenciju da uživaju veće stope zadržavanja zaposlenih, što rezultira manje dugotrajnom obukom, većom lojalnošću i većim stepenom interne stručnosti, navodi Marija Jovanović iz Fondacije Divac, menadžerka na projektu „Jednaki – ka rodnoj ravnopravnosti usklađivanjem radnog i porodičnog života zaposlenih“.\nProjekat koji Fondacija realizuje zajedno sa Ministarstvom za brigu o porodici i demografiju, ima za cilj da čitav proces usklađivanja rada i privatnih obaveza olakša i poslodavcima i zaposlenima, te da se iznađu najbolji modeli produktivnog funkcionisanja zaposlenih roditelja sa malom decom, koje im neće ugroziti ostvarenost kroz porodični život.\n– Izveštaji Poverenika za zaštitu ravnopravnosti pokazuju da su na drugom mestu po broju pritužbi one koje se odnose na diskriminaciju u oblasti rada i zapošljavanja. U periodu od 2014. do 2018. godine žalbe iz oblasti rada i zapošljavanja su u 57,3 odsto slučajeva podnosile žene. Razlozi zbog kojih žene najčešće navode rodnu komponentu kao osnovu diskriminacije u zapošljavanju i na poslu su postavljanje na niže radne pozicije, otkaz ugovora o radu nakon povratka sa porodiljskog odsustva ili odsustvo s posla zbog brige o deci, kao i godine starosti, ističe Jovanović.\nIstraživanjem, koje je nadležno Ministarstvo sprovelo u svrhu utvrđivanja stavova firmi i kompanija o usklađivanju procesa rada i porodičnih obaveza zaposlenih, prikupljene su i informacije o tome koliko odsustvo zaposlenih roditelja zbog bolovanja utiče na poslovne rezultate poslodavca.\n– Svaki drugi poslodavac (55,5 odsto) smatra da dužina porodiljskog odsustva ne predstavlja problem za poslodavca, dok je 44 odsto poslodavaca prepoznalo porodiljsko odsustvo kao izazov sa kojim se moraju suočiti i pronaći način za preraspodelu radnih aktivnosti. Nijedan poslodavac ne smatra da porodiljska odsustva zaposlenih majki mogu ozbiljno ugroziti proces proizvodnje i da za njih predstavljaju ozbiljan problem, navodi rezultate istraživanja Jovanović.\nNaša sagovornica dodaje da ipak, česta bolovanja radi nege deteta predstavljaju veći izazov za poslodavce. Svakako da su poslodavci koji imaju veći broj zaposlenih žena u reproduktivnom periodu (od 15 do 49 godina) češće suočeni sa ovim problemom i da za 51,8 procenat poslodavaca česta odsustva ipak predstavljaju problem u organizaciji rada. Svaki treći poslodavac (33,4 odsto) izjasnio se da česta bolovanja ne predstavljaju problem za ostvarenje poslovnog rezultata kompanije, pokazalo je istraživanje.\n– Zato smo napravili priručnik za poslodavce i time im pomogli da ubuduće naprave bolju organizaciju posla i da na jednom mestu pročitaju afirmativne mere i olakšice koje im zakon pruža kada je u pitanju zapošljavanje. Vrlo je važno promeniti mišljenje poslodavaca da je „svako zamenljiv“, ako želimo napredak kao zdravo društvo a posebno kada govorimo o povećanju nataliteta. Stav većine poslodavca, njih 78 odsto, jeste da roditelji očigledno ili izrazito doprinose uspešnosti preduzeća, s toga bi preporuka bila da saslušaju svoje zaposlene kada su njihove potrebe u pitanju, kaže Jovanović.\nOna ističe da je vrlo važno da poslodavac zna i razume potrebe svog zaposlenog, kao i da da pozitivan primer.\n– Ukoliko, primera radi, šaljete imejlove u svako doba dana i noći ili radite vikendom, vaše osoblje će misliti da se i od njih to očekuje, a veom je bitno poštovati dogovoreno radno vreme zaposlenog kako bi imao vremena za sebe i svoju porodicu. Zaposleni koji postižu ravnotežu u životu osećaju se motivisanijim i manje su pod stresom na poslu, što povećava produktivnost kompanije i smanjuje broj sukoba među kolegama i menadžmentom, objašnjava Jovanović i dodaje da kompanije koje žele da pozitivno utiču na zadovoljstvo zaposlenih, a time i na njihovu veću produktivnost i zadovoljstvo poslom, to mogu da postignu kroz davanje prioriteta zdravoj kulturi i smanjenju stresa, fleksibilnim radnim vremenom, udobnim kancelarijskim uslovima, mogućnostima za napredovanje i dobrim menadžmentom koji razume potrebe svojih zaposlenih.\nOvaj tekst je izrađen uz finansijsku podršku Evropske komisije. Za sadržaj teksta isključivo su odgovorni Ministarstvo za brigu o porodici i demografiju i Fondacija Ana i Vlade Divac i ne može se ni pod kojim okolnostima smatrati da ovaj tekst predstavlja stavove Evropske komisije. „Jednaki – ka rodnoj ravnopravnosti usklađivanjem radnog i porodičnog života zaposlenih“ finansiran je iz programa Evropske unije „Prava, jednakost i državljanstvo (2014-2020)“.


I ta kompanija odnedavno ima novi izložbeni salon u Beogradu.\nNakon otvaranja svojih izložbenih salona u Solunu i Atini, Alumil, kompanija koja je pionir u proizvodnji aluminijumskih arhitektonskih sistema, otvorila je i novi izložbeni salon u Beogradu u ulici Milutina Milankovića 11b prvi i jedinstven na našim prostorima.\nU izložbenom salonu predstavljene su višestruke mogućnosti Alumilovih aluminijumskih sistema i njihova arhitektonska primena na različitim objektima.\nPogledajte i video sa otvaranja salona:\nNudeći neograničena arhitektonska rešenja Alumilovi izložbeni saloni su najkompletniji izložbeni prostori u Jugoistočnoj Evropi. Moderna arhitektura, sofisticiran dizajn i inovativni aluminijumski sistemi po internacionalnim specifikacijama su elementi koji čine novi prostor ne samo jedinstvenim nego i jedinim koji daje rešenje za sve potrebe klijenta.\nU salonu se može videti i jedan od 3.500 prozora koje je Alumil napravio za kancelarije kompanije Google na Menhetnu.\nNa ceremoniji otvaranja, po izuzetno kišovitom i hladnom vremenu, veliki broj prisutnih saradnika prva je pozdravila Rita Lozinsky, generalni direktor Alumil Yu Industry a.d. od osnivanja. Lozinsky se osvrnula na prethodnih 20 godina razvoja kompanije Alumil u Srbiji i ulaganjima u proizvodna postrojenja u vrednosti od 30 miliona evra. Veoma zanimljivo je bilo čuti o investicijama planiranim u narednim godinama koja se odnose na nova postrojenja eloksaže i novu presu, kao i ulaganja u nove objekte, logistički centar kao i otvoreni izložbeni salon koji je na raspolaganju klijentima tokom cele godine.\nVeliko zadovoljstvo je slušati kada govori tako veliki vizionar kao predsednik i vlasnik kompanije, gospodin George Milonas koji je svoje izlaganje počeo rečima: „Danas je veoma važan dan jer mislim da smo zatvorili ciklus koji sam počeo pre skoro dvadeset godina, i prelazimo na novi ciklus koji smo sigurni da će definitivno biti bolji i veći od prethodnog.“ Milonas je predstavio osnovne informacije o kompaniji Alumil, svojoj viziji kao i važnosti da se kontroliše celokupan proces od početka do kraja tj. od proizvodnje trupaca i razvoja sistema do konačnog proizvoda.\nPrisutne goste je pozdravio i Athanasios Giannaros bussines developer za zemlje bivše Jugoslavije u čijem izlaganju smo imali i uključenja iz nekih od najuspešnijih Alumil poslovnica iz Njujorka, Dubaija i Mumbaija.\nProzori za centralu Googlea na Menhetnu\nPosetioci su takođe imali mogućnost da vide izbliza prototip prozora koji je Alumil dizajnirao i napravio da bi se unapredile estetske i energetske performanse kancelarije kompanije Google na Menhetnu u 111 Eighth Avenue, to jest, jedan od 3.500 prozora. Nije slučajno što je Alumil jedina kompanija koja je mogla da odgovori na visoke zahteve Googlea i da proizvede prozor sa visokim performansama u pogledu toplotne izolovanosti, vodonepropusnosti i zvučne izolacije.\nSaznaje više o Alumilovim proizvodima saznajte ovde.\nSrodno na portalu Gradnja.rs:\n#alumil #aluminijum #aluminijumski prozor #google #okovi #prozori #prozori i profili\nPametna stakla i folije koje obezbeđuju privatnost i štede energiju


Sud odbacio naredbu za premeštanje Ivanovića u KM : Nadlanu.com\nSud odbacio naredbu za premeštanje Ivanovića u KM\nObjavljeno 18. feb 2014. / 19:56:15\n"To znači da je usvojena žalba javnog tužioca, koji se protivio njegovom premeštaju", rekao je Vlajić za agenciju Beta i istakao da će sutra ili prekosutra podneti novi zahtev jer smatra da je sud "apsolutno nepravilno odlučio, i bez ikakvog obrazloženja".\nOn je dodao da je u njegovoj petnaestogodišnjoj praksi u pravosuđu Kosova "ovo prvi slučaj da se javni tužilac protivo premeštanju pritvorenika iz jednog mesta pritvora u drugo".\n"Odluka je apsolutno tendenciozna i motivisana nekim drugim razlozima, a ne zakonom", ocenio je Vlajić i dodao da je odluka gde će pritvorenik biti smešten "tehničke prirode", te javni tužilac ne bi trebao da ima veze s njom.\nIvanović je uhapšen 27. januara zbog sumnje da je odgovoran za ubistva Albanaca za vreme i posle rata na Kosovu 1999. godine.\nSDP: Stanje Olivera Ivanovića pogoršano\nGrađanska inicijativa "SDP" Olivera Ivanovića saopštila je večeras da je psihofizičko\nstanje Ivanovića "posebno teško" nakon što je sud odbio njegov zahtev da iz Prištine bude premešten u pritvor u Kosovskoj Mitrovici.\n"Podsećamo da je gospodin Ivanović u izolaciji jer iz bezbednosnog razloga ne može da se kreće van svoje pritvorske jedinice, što predstavlja još jedan vid pritiska na njega", navodi se u saopštenju GI "SDP".\nU toj inicijativi apeluju na međunarodnu zajednicu i Vladu Srbije da se "što aktivnije i energičnije uključe u rešavanje ovog problema kako bi se Ivanoviću omogućilo da se brani sa slobode, jer je u pitanju život nevinog čoveka".\nkosovska mitrovicaoliver ivanovićosnovni sudprištinapritvor


Sud u Strazburu osudio vlasti Italije zbog vraćanja imigranata\nEvropski sud za ljudska prava u Strazburu presudio protiv zvaničnog Rima zbog vraćanja ilegalnih migranata u Libiju. Zbog toga će italijanska vlada razmotriti svoju imigracionu politiku.\nSud u Strazburu je naložio plaćanje po 15.000 evra za svakog vraćenog somalijskog i eritrejskog migranta, najavljeno je vlade Italije.\nPresuda dovodi u pitanje kontroverzni sporazum između bivšeg italijanskog premijera Silvija Berluskonija i ubijenog libijskog lidera Moamera Gadafija, s posebnim akcentom na vraćanje 24 izbeglice iz Eritreje i Somalije u Libiju 2009.\nSud u Strazburu je utvrdio da su "nelegalni migranti i azilanti bili sistematski hapšeni i zatvarani u uslovima opisanim kao nehumanim za život" i naložili Italiji da plati 15.000 evra za svakog od 24 vraćena ilegalna migranta na tlo Afrike.\n"Razmotrićemo ovu presudu s velikom pažnjom. To će nam omogućiti da razmislimo i ponovo razmotrimo našu imigracionu politiku", rekao je italijanski ministar za međunarodnu saradnju i integraciju Andrea Rikardi pošto je saopštena presude iz Strazbura, prenela je agencija AFP.\nPrema sporazumu Italija-Libija, Italija se obavezala na isplatu kompenzacije Libiji zbog 30-godišnje okupacije.


Upoznavanje Beograda na nov i zabavan način, i bez wi-fi konekcije, jeste osnovna karakteristika ove aplikacije.\nKorisniku je omogućeno da prolazeći kroz kategorije ovog android vodiča dobije informacije o ustanovama kulture, znamenitostima grada i najboljim hotelima, restoranima, zabavi, šopingu..\nSa njom ćete biti u toku sa svim predstojećim kulturnim, privrednim, sportskim dešavanjima kao i aktuelnim vestima koje se odnose na Beograd.\nSegment aplikacije kome je posvećena posebna pažnja jeste višejezični audio vodič sa 42 znamenitosti Beograda. „Native“ naratori vas kroz grad vode po tekstovima Predraga čorđevića, jednog od najstarijih turističkih vodiča Beograda. Slušajući ove zanimljive priče zabeležite pozicije koje ste obišli, samostalno kreirajte rutu ili koristite auto mode funkciju i dopustite aplikaciji da vas obavesti da ste u blizini neke atrakcije grada, prekine muziku koju slušate, i na vašem jeziku ispriča neku od beogradskih tajni.\nU preglednoj off line mapi sa više od 1400 ucrtanih objekata, možete sačuvati svoje pozicije, detaljno isplanirati svoj obilazak grada, dati komentar, oceniti ili podeliti na društvenim mrežama svoja omiljena mesta u Beogradu.\nNadamo se da ćete uživati koristeći Belgrade Info Guide i da ćete u njemu prepoznati gostoljubivog domaćina koji će Vam olakšati snalaženje i ulepšati boravak u našem gradu.\nNaslovna strana izdanja Belgrade Info Guide android aplikacija Preuzimanje\nDogađaji u izdanju Belgrade Info Guide android aplikacija Preuzimanje\nMapa izdanja Belgrade Info Guide android aplikacija Preuzimanje


RTCG - Radio Televizija Crne Gore - Nacionalni javni servis :: Politika :: Multikulturalnošću do demokratizacije\nZENKA ISTAKAO 21. 04. 2017. 17:32 >> 17:06 0\nMultikulturalnošću do demokratizacije\nCrnogorsko društvo, svojim primjerom, pokazuje da su multikulturalnost i multinacionalnost značajni svjedoci njegove demokratizacije, rekao je ministar za ljudska i manjinska prava Mehmed Zenka.\nOn je, sa ministrom obrazovanja, nauke i tehnologije Arsimom Bajramijem tokom radne posjete Kosovu, razgovarao o pitanjima u vezi sa albanskom zajednicom u Crnoj Gori, sa posebnim osvrtom na obrazovanje na albanskom jeziku u Crnoj Gori.\nKako je saopšteno iz Ministarstva za ljudska i manjinska prava, Zenka je rekao da Crna Gora, kao demokratska država, posvećuje puno pažnje poštovanju i zaštiti ljudskih i manjinskih prava, i da posebno vodi računa o položaju manjinskih naroda.\nZenka je, kako se navodi, zahvalio Bajramiju na spremnosti da pomogne u jačanju obrazovanja na albanskom jeziku u Crnoj Gori.\nOn je ocijenio da je saradnja Crne Gore i Kosova veoma dobra u oblasti obrazovanja, i dodao da veliki broj mladih ljudi iz albanske zajednice u Crnoj Gori pokazuje interesovanje da studira na Kosovu.\nBajrami je, kako je saopšteno, naveo da Kosovo podržava albansku zajednicu u Crnoj Gori u oblasti obrazovanja, kroz udžbenike, kvote za studente, ali i kroz mogućnost da pomogne u obuci nastavnika srednjeg obrazovanja, ali i drugim oblastima.\nCrnogorska delegacija koju predvodi Zenka posjetila je i Univerzitet u Prištini i razgovarala sa Rektorom Univerziteta Marijanom Ademijem o jačanju dalje saradnje.\nNa sastancima je ocijenjeno da je interkulturalni karakter obrazovnog sistema potrebno dalje unaprijeđivati, i u tom pravcu postoji sve izraženija potreba da se razmjenjuju primjeri dobre prakse i iskustva.\nZenka je sa direktorom za unaprijeđenje i zaštitu prava manjinskih zajednica i drugih manjinskih nacionalnih zajednica Leonom Gjokajem i direktorom za obrazovanje pripadnika manjinskih naroda i drugih manjinskih nacionalnih zajednica u Ministarstvu prosvjete Marashem Dukajem, razgovarao i sa članovima uduženja kosovskih Crnogoraca.\nU saopštenju se kaže da je u fokusu bila važnost nedavno usvojene Strategije za afirmaciju i integraciju crnogorske zajednice u Kosovu 2016-2021.\n“Zajednički je zaključeno da treba zajednički raditi na afirmaciji i očuvanju identiteta crnogorske manjine na Kosovu, te njenoj punoj integraciji u kosovsko društvo”, navodi se u saopštenju.\nS tim u vezi, razgovarano je i o posjeti predstavnika relevantnih resora u Vladi Crne Gore u vezi sa realizacijom pomenute Strategije, kao i Akcionog plana za njeno sprovođenje.\nPredloženo je, kako je saopšteno, potpisivanje Memoranduma o saradnji sa nacionalnim savjetom Albanaca u Crnoj Gori, kao i intenziviranje aktivnosti u vezi sa povećanjem uključenosti pripadnika crnogorske zajednice na svim nivoima u institucije na Kosovu.\nMinistarstvo za ljudska prava Mehmed Zenka\nUzdržati se od vrijeđanja po bilo kom osnovu\nGrađani da prijave nasilje na djecom\nCG sačuvala međuvjerski sklad